Ρόβι, ένα ξεχασμένο κτηνοτροφικό φυτό\nΤο ρόβι. Ένα ξεχασμένο κτηνοτροφικό φυτό. Με αυτό τον τρόπο ο Δρ. Δημήτριος Ν. Βλαχοστέργιος, Δόκιμος Ερευνητής Ινστιτούτου Κτηνοτροφικών Φυτών και Βοσκών Λάρισας αναφέρεται στο συγκεκριμένο φυτό, λέγοντας ότι μπορεί να αποτελέσει μια καλή λύση στο παραγωγικό αδιέξοδο των αγροτών. H έκταση της καλλιέργειας του ροβιού στην Ελλάδα υπολογίζεται κοντά στα 1000 στρέμματα, αλλά παρατηρείται αναζωογόνηση του ενδιαφέροντος για το ρόβι.\nΩστόσο, ένα σημαντικό πρόβλημα είναι ότι δεν υπάρχουν ποικιλίες για το ρόβι στην αγορά και καλλιεργούνται διάφοροι τοπικοί πληθυσμοί, οι οποίοι, αν και επιδεικνύουν ικανοποιητική σταθερότητα, δίνουν χαμηλές αποδόσεις.\nΟι παρατηρούμενες κλιματικές αλλαγές στην περιοχή της Μεσογείου καθιστούν το ρόβι πολύ ενδιαφέρον είδος, το οποίο θα μπορούσε να χρησιμοποιηθεί για την αξιοποίηση ξηρικών εκτάσεων.\nΑπό την άλλη πλευρά, η ανάγκη διατήρησης και ανάπτυξης της αιγοπροβατοτροφίας, ιδιαίτερα στις ορεινές περιοχές, σε συνδυασμό με τη μείωση του κόστους διατροφής των ζώων απαιτεί συμπυκνωμένες ζωοτροφές με χαμηλό κόστος. Τα\n“Το ρόβι αποτελεί μια σημαντική εναλλακτική επιλογή που ανταποκρίνεται εξαιρετικά σε όλα τα παραπάνω. Επίσης, σαν ψυχανθές προσαρμόζεται άριστα στα συστήματα αμειψισποράς εμπλουτίζοντας το έδαφος με άζωτο” σημειώνει ο κ. Βλαχοστέργιος, σύμφωνα με τον οποίο, το συγκεκριμένο κτηνοτροφικό φυτό σε άλλες χώρες χρησιμοποιείται και σε συστήματα συγκαλλιέργειας με σιτηρά.\nΗ καλλιέργεια του ροβιού στην πατρίδα μας έχει μια συνεχή παρουσία αιώνων και η αφετηρία του ανάγεται στους αρχαίους χρόνους. Στα κείμενα του αρχαίου φιλοσόφου Θεόφραστου (372-287/5 π.Χ.) φαίνεται ότι η καλλιέργειά του ήταν γνωστή στην αρχαιότητα με την ονομασία όροβος. Οι ιστορικές πηγές αναφέρουν ότι ο καρπός του φυτού χορηγούνταν στα βόδια και στις κότες, ενώ το άχυρο στα αιγοπρόβατα. Το ρόβι εμφανίζεται και σε νεότερα, λαογραφικά κυρίως κείμενα, όπου βρίσκουμε αναφορές για την καλλιέργεια του σε διάφορες περιοχές της Ελλάδας και την αξιοποίηση του στην κτηνοτροφία.\nΗ ανάπτυξη του φυτού είναι όρθια, με ύψος που φθάνει μέχρι τα 50-60 εκατοστά. Η έκπτυξη των φύλλων ακολουθεί την διάταξη των περισσότερων ψυχανθών (σύνθετα φύλλα με πολλά ζεύγη λογχοειδών φυλλαρίων), ενώ το ριζικό του σύστημα παρουσιάζει ενδιαφέρον καθώς εμφανίζει πλούσια ανάπτυξη. Τα άνθη είναι λευκά έως ροδόχρωμα. Οι λοβοί εμφανίζουν χαρακτηριστική περίσφυξη διαγράφοντας τη θέση των σπόρων. Το σχήμα των σπόρων είναι γωνιώδες με χρώμα σε διάφορες αποχρώσεις και διαβαθμίσεις του καφέ.\nΤο ρόβι ευδοκιμεί σε ποικιλία εδαφών, χωρίς να έχει ιδιαίτερες απαιτήσεις γονιμότητας. Δεν απαιτεί αζωτούχο λίπανση, αντιδρά όμως θετικά στην φωσφορική λίπανση. Ανάλογα με την περιεκτικότητα του εδάφους σε φώσφορο η φωσφορική λίπανση μπορεί να κυμαίνεται από 6-9 μονάδες φωσφόρου το στρέμμα. Χαρακτηρίζεται από μεγάλη αντοχή στην ξηρασία\nΤο ρόβι σπέρνεται το φθινόπωρο σε πυκνότητα σποράς 12-13 κιλά/στρέμμα. Σε ορεινές περιοχές όπου η θερμοκρασία πέφτει κάτω από τους -10οC η σπορά είναι καλύτερο να γίνεται νωρίς την άνοιξη ώστε να αποφευχθούν οι απώλειες λόγω χαμηλών θερμοκρασιών. Για τη σπορά χρησιμοποιούνται οι κοινές σπαρτικές μηχανές των σιτηρών.\nΕπειδή ο λοβός σχίζεται εύκολα κατά την περίοδο της ωρίμανσης και ο σπόρος “τινάζει”, ο θερισμός γινόταν χωριστά από τον αλωνισμό. Ωστόσο, σήμερα η πρακτική αυτή έχει ουσιαστικά εγκαταλειφθεί και γίνεται θεριζοαλωνισμός χρησιμοποιώντας τις κοινές θεριζοαλωνιστικές μηχανές των σιτηρών. Χρειάζεται, όμως, προσοχή ώστε η διαδικασία να γίνεται τις πρώτες πρωινές ώρες για να μειώνονται οι απώλειες από το “τίναγμα” των σπόρων.\nΓια την αντιμετώπιση των αγροστωδών ζιζανίων υπάρχουν αρκετά αποτελεσματικά ζιζανιοκτόνα κατάλληλα για την καλλιέργεια.\nΟ σημαντικότερος εχθρός της καλλιέργειας του ροβιού είναι ο βρούχος (Bruchus spp.), για τον οποίο συστήνονται προληπτικοί ψεκασμοί με τα κατάλληλα εντομοκτόνα κατά τη διάρκεια της άνθησης και του γεμίσματος του σπόρου.\nΗ διατροφική αξία του σανού, επισημαίνει ο κ. Βλαχοστέργιος, είναι εφάμιλλη άλλων σανοδοτικών φυτών (βίκος, κτηνοτροφικό λαθούρι κα), αλλά το ρόβι καλλιεργείται ελάχιστα σαν σανοδοτική καλλιέργεια εξαιτίας της μειωμένης παραγωγικότητας του (200 – 300 κιλά σανό το στρέμμα). Έτσι, η χρήση της καλλιέργειας στην Ελλάδα εστιάζεται αποκλειστικά σχεδόν στην παραγωγή καρπού.


Ε. Καψωμένος, Αναζητώντας τον χαμένο ευρωπαϊκό πολιτισμό -\nΑρχική » Ε. Καψωμένος, Αναζητώντας τον χαμένο ευρωπαϊκό πολιτισμό\nΑΝΑΖΗΤΩΝΤΑΣ ΤΟ ΧΑΜΕΝΟ ΕΥΡΩΠΑΪΚΟ ΠΟΛΙΤΙΣΜΟ – Α’ ΝΕΟΕΛΛΗΝΙΚΗ ΠΟΙΗΣΗ ΚΑΙ ΠΟΛΙΤΙΣΜΙΚΗ ΠΑΡΑΔΟΣΗ\nΠοια Θα μπορούσε άραγε να είναι η συμβολή της ελληνικής πνευματικής παράδοσης στον ευρωπαϊκό πολιτισμό, την εποχή της παγκοσμιοποίησης και της “νέας τάξης πραγμάτων”; Υπάρχουν στην παράδοση μας κοσμοθεωρητικά σχήματα ή συστήματα αξιών που να έχουν ευρύτερο ευρωπαϊκό και οικουμενικό ενδιαφέρον; Που να προβάλλουν εναλλακτικά πρότυπα ζωής απέναντι στα αδιέξοδα μοντέλα της κοινωνίας της αγοράς; Και πού θα μπορούσαμε να βρούμε αξιόπιστες εκφράσεις τους;\nΣτόχος του συγγραφέα είναι ακριβώς να επιχειρήσει μια πρώτη απάντηση σ’ αυτά τα ερωτήματα. Ένα προνομιακό πεδίο για τη μελέτη πολιτισμικών δομών είναι η λογοτεχνία, όπου οι διάχυτες διυποκειμενικές δομές ιδεών, αξιών, τάσεων που χαρακτηρίζουν μια κοινωνία συλλαμβάνονται και αποδίδονται σε ένα πλήρες, ευκρινές και συνεκτικό σύστημα.\nΗ έρευνα εντοπίζεται κυρίως στο πεδίο της ποίησης, που αποτελεί την κορυφαία έκφραση του νεοελληνικού πνευματικού πολιτισμού. Και χρησιμοποιεί ως τυπολογικά κριτήρια τις σημαίνουσες σχέσεις: φύση-κουλτούρα, άτομο-κοινωνία, ανταγωνιομός-ενότητα, ρασιοναλισμός-μυστικισμός. Ο τρόπος που βιώνονται αυτές οι διπολικές σχέσεις σε επίπεδο δομών βάθους αποκαλύπτει ορισμένες θεμελιώδεις κοσμοθεωρητικές και βιοθεωρητικές επιλογές, που επανέρχονται σε διάφορες ταυτόσημες εκδοχές μέσα στους ποιητικούς μύθους και συνιστούν μια ευδιάκριτη κατεύθυνση, που -με αφετηρία τη λαϊκή προφορική ποίηση και ερείσματα το έργο κορυφαίων Ελλήνων δημιουργών- διαμορφώνει τις συντεταγμένες μιας δεσπόζουσας ποιητικής και πολιτισμικής παράδοσης. Οι συντεταγμένες αυτής της παράδοσης εξειδικεύονται σε έναν ιδιαίτερο συνδυασμό δομικών και αξιακών σχέσεων, που συνιστούν τα “διακριτικά” συστατικά στοιχεία της νεοελληνικής κουλτούρας. Τα διακριτικά αυτά στοιχεία που ορίζουν την ελληνική ταυτότητα είναι:\n1. Η ισορροπία του πολιτισμού με τη φύση, που εξασφαλίζει την αρμονική συμβίωση όλων των όντων και αναδείχνει τον άνθρωπο σε υπεύθυνο παράγονται μέσα στο Σύμπαν\n2. Η ισοτιμία φυσικών και ηθικών αξιών, που φέρνει σε αρμονία τις υλικές και ηθικές ανάγκες και αιτήματα του ανθρώπου. Από την αρχή αυτή απορρέει η “αγιότητα των αισθήσεων”, που αποενοχοποιεί τον έρωτα και καταφάσκει τις ζωικές αξίες.\n3. Η ταύτιση του αγαθού με το κάλλος, σχέση πολυσήμαντη, χαρακτηριστική του νεοελληνικού ανθρωπισμού, που αναδείχνει την πνευματική υπόσχεση του υλικού κόσμου.\n4. Η εγκοσμίωση των μεταφυσικών αξιών, μέσω της “θείας Επιφάνειας”, που απορρίπτει τα δυϊστικά κοσμολογικά μοντέλα και αποκαθιστά την ενότητα υλικού και πνευματικού κόσμου.\n5. Η σύνθεση ορθολογισμού-μυστικισμού, που υπερβαίνει την άκαμπτη ρασιοναλιστική λογική και απελευθερώνει όλες τις ψυχοπνευματικές δυνάμεις του ανθρώπου.\n6. Η υπέρβαση της αντίθεσης ανάμεσα στο άτομο και στην κοινωνία και η σύζευξη των ατομικών και κοινωνικών αξιών, που να εξασφαλίζει την ολοκλήρωση του ατόμου, τη συλλογική αλληλεγγύη και τη συναδέλφωση των λαών.\n7. Η αρχή της συνύπαρξης των αντιθέτων, που δέχεται το παράλογο και το τραγικό ως στοιχεία της ζωής και καθιερώνει μια ώριμη οπτική που ακυρώνει το φανατισμό και τη μισαλλοδοξία και τείνει ακατάπαυστα προς μια σύνθεση των αντιθέσεων.\n* Ο Ερατοσθένης Γ. Καψωμένος είναι Καθηγητής Νέας Ελληνικής Φιλολογίας και θεωρίας της Λογοτεχνίας στο Τμήμα Φιλολογίας του Πανεπιστημίου Ιωαννίνων και Κοσμήτωρ της Φιλοσοφικής Σχολής. Την τελευταία δεκαετία το ερευνητικό του ενδιαφέρον έχει στραφεί προς τη θεωρία του Πολιτισμού και την ανάλυση των πολιτισμικών φαινομένων.


Το μαγικό Bilibo! - Eimaimama.gr\nΤο μαγικό Bilibo!\nΤο Bilibo είναι το παιχνίδι που όταν πρωτοδεις, σκέφτεσαι «Σιγά μην δώσω λεφτά να πάρω αυτό το… πράγμα!«\nΣυνηθισμένοι από τα παιχνίδια με ζωάκια, κουκλάκια, κουμπάκια και φωτάκια, είναι λογικό το να το προσπεράσουμε. Όμως, μαμάδες (και μπαμπάδες), το Bilibo όσο και να μην του φαίνεται, είναι ένα παιχνίδι που ενθουσιάζει τα παιδιά, μικρά και μεγάλα!\nΓιατί αφήνει τη φαντασία τους ελεύθερη και με το σχήμα του τούς επιτρέπει να κάνουν μαζί του… ΤΑ ΠΑΝΤΑ!\nΤι είναι το Bilibo;\nΕίναι σκαμνάκι! Είναι καβούκι! Είναι γύρω γύρω όλοι! Είναι κρεβάτι για την κούκλα! Είναι κουβαδάκι! Είναι λόφος! Eίναι ταμπούρλο! Είναι τούνελ! Είναι παιχνίδι ισορροπίας! Είναι χώρος αποθήκευσης για παιχνίδια! Είναι τόσα πολλά και άλλα τόσα που μόνο η φαντασία ενός παιδιού μπορεί να σκεφτεί!\nΣυστήνεται και από αναπτυξιολόγους και εργοθεραπευτές!\nΚυκλοφορεί σε μεγάλο μέγεθος, σε mini και στην ειδική έκδοση Bilibo Game Box για ατελείωτο παιχνίδι!\nΣύντομα θα σας το παρουσιάσουμε αναλυτικά!\nΘα το βρείτε στο mysunshine.gr, στο mariaevita.gr και στο trikiklo.com\nΓια να μάθετε περισσότερα, επισκεφτείτε τη Facebook σελίδα Bilibo Greece !\nGlamorous επιστροφή στο σχολείο!\nΕυη Κοκορη Μάιος 21, 22:34\nΤο αγαπω το εχουμε εδω και 5 χρονια ειναι λατρεία τα κοριτσια το εχουν Τρελάνει στο παιχνιδι εχουν κανει τα παντα με αυτο μεχρι και εχουν ντυθεί θαντασμα με σεντονι και το εχω χρ και σαν μπολ (εμετού) μην γελάτε με έσωσε ενα βραδυ απο πολυ πλύσιμο!!!!! Το ειχα παρει απο το imaginarium δεν ξερω αν υπαρχει ακομα εκει γιατι του Πειραια εχει κλησει το καταστημα


Ώρα μηδέν ~ gianniotis\nΗ κυβέρνηση των αριστερών ριζοσπαστών και μισαλλόδοξων ακροδεξιών του Αλέξη Τσίπρα και του Πάνου Καμμένου έχει επιτύχει ένα αξεπέραστο ρεκόρ στον κρίσιμο τομέα της διαχείρισης της κρίσης. Έχει κατορθώσει, καταρρίπτοντας ακόμη και τη λογική της τυχαιότητας, να έχει λανθασμένες εκτιμήσεις και να κάνει καταστροφικές επιλογές σε κάθε φάση των διαπραγματεύσεων. Το μόνο που κάνει είναι η επικοινωνιακή διαχείριση στο εσωτερικό της χώρας των αποτελεσμάτων που είχαν οι επιλογές της. Το τελευταίο φιάσκο ήταν το Eurogroup της 26ης Ιανουαρίου. Χωρίς κανένα σύμμαχο –κάπως μόνον οι Γάλλοι, με τον Ολάντ σε ρόλο κουτσής πάπιας–, έχοντας επενδύσει σε εκμετάλλευση αντιθέσεων στους κόλπους των δανειστών, η κυβέρνηση βρέθηκε σε θέση σχεδόν τόσο δεινή όσο στις αρχές Ιουλίου 2015. Το Eurogroup έληξε με τελεσίγραφο: ή παίρνετε όλα τα μέτρα μέχρι 20 Φεβρουαρίου ή τα ξαναλέμε τον Ιούνιο. Εάν δεν κλείσει η δεύτερη αξιολόγηση ώς τις 20/2, το Grexit είναι ένα ιδιαίτερα πιθανό σενάριο, ίσως και τον Ιούλιο. Η ελληνική πλευρά διαμαρτύρεται για τα «παράλογα» πρόσθετα μέτρα πέραν του 2018, κατ’ απαίτησιν του ΔΝΤ (και του Σόιμπλε), παρά το ότι είναι σαφές πια πως απέναντί της έχει την ομογνωμία όλων. Με το επικοινωνιακό μπαράζ της κυβέρνησης αναρωτιέται κανείς γιατί γίνονται αυτά, γιατί οι παράλογες απαιτήσεις, γιατί ο τοίχος απέναντι; Γιατί, ενώ η Ελλάδα είναι συνεπής στις δεσμεύσεις και τις υποχρεώσεις της, έχει αυτή την αντιμετώπιση;\nΗ εικόνα πλέον διαγράφεται καθαρή. Το μήνυμα του Eurogroup, όσο εφιαλτικό και εάν ακούγεται, είναι απλό: η Ελλάδα δείχνει πως δεν μπορεί ή δεν θέλει να ανταποκριθεί στις απαιτήσεις της δικής της σωτηρίας. Έχει μερικές εβδομάδες καιρό να αποφασίσει. Όποιος έχει ακόμη αυταπάτες, ας θυμηθεί τον ταλαίπωρο Γιάννη Δραγασάκη όταν δήλωνε: «νομίζαμε πως θα τους απειλούσαμε με το Grexit, αλλά με κατάπληξή μας προσφέρθηκαν να βοηθήσουν».\nΤο μείζονος σημασίας ζήτημα είναι κατά πόσον μπορεί η σημερινή κυβέρνηση να αντεπεξέλθει. Οι ενδείξεις είναι ότι ετοιμάζεται για έναν ακόμη γύρο αγωνιστικών διαπραγματεύσεων – αυτή τη φορά δεν έχει κανείς την παραμικρή αμφιβολία πως είναι ήδη και θα παραμείνει με την πλάτη στον τοίχο, χωρίς κανένα διαπραγματευτικό ατού και χωρίς συμμάχους. Για να γυρίσουμε εκεί από όπου ξεκινήσαμε, τις «επιτυχίες» στις εκτιμήσεις και στις επιλογές, ενώ η στρατηγική της κυβέρνησης βασιζόταν στα ευρωπαϊκά προβλήματα με τον εκλογικό κύκλο (Ολλανδία, Γαλλία, Γερμανία – ίσως Ιταλία) και το βόλεμα της Ελλάδας για εκλογική ηρεμία, προκύπτει πως το ελληνικό πρόβλημα είναι πια τόσο περιφερειακό που το κόστος της ενασχόλησης των εταίρων είναι υψηλότερο από τις επιπτώσεις της αδιαφορίας.


Δημήτρης Παπαδάκης, Demetris Papadakis, Official Website, Επίσημη Ιστοσελίδα Παπαδάκης: Tο ψήφισμα για Αμμόχωστο να ενταχθεί σε ευρύτερη στρατηγική για Κυπριακό\nΠαπαδάκης: Tο ψήφισμα για Αμμόχωστο να ενταχθεί σε ευρύτερη στρατηγική για Κυπριακό\nΓια να υπάρξουν απτά αποτελέσματα θα πρέπει να ενταχθεί το πρόσφατο ψήφισμα για την Αμμόχωστο στα πλαίσια μιας ευρύτερης στρατηγικής για το Κυπριακό, αλλά ειδικότερα για την Αμμόχωστο, δήλωσε στο ΚΥΠΕ ο Ευρωβουλευτής Δημήτρης Παπαδάκης, μέλος της Επιτροπής Αναφορών του Ευρωκοινοβουλίου, που πραγματοποίησε τον περασμένο Μάιο αποστολή στην κατεχόμενη πόλη.\nΟ κ. Παπαδάκης ανέφερε πως η διερευνητική επίσκεψη στόχο είχε να ανανεώσει το ενδιαφέρον για την Αμμόχωστο και επρόκειτο για μια δύσκολη προσπάθεια να επιτευχθεί απλά και μόνο η κάθοδος της αποστολής της Επιτροπής στην Κύπρο.\n«Θέλω να θυμίσω ότι το επιχειρήσαμε ξανά, το 2015, κατ’ απαίτηση δική μας, μέσω της Ομάδας των Σοσιαλιστών και Δημοκρατών, αλλά δυστυχώς στην ατζέντα υπήρχαν άλλα θέματα της Επιτροπής Αναφορών, τα οποία είχαν προτεραιότητα. Το θέμα επανήλθε με συντονισμό όλων των πολιτικών ομάδων, που στηριζόταν στην πρόταση της Αριστεράς, κάνοντας έτσι εφικτή την επίσκεψη», ανέφερε ο κ. Παπαδάκης.\nΟ Ευρωβουλευτής τόνισε ότι για να υπάρξουν απτά αποτελέσματα θα πρέπει να ενταχθεί αυτό το ψήφισμα στα πλαίσια μιας ευρύτερης στρατηγικής για το Κυπριακό αλλά ειδικότερα για την Αμμόχωστο. «Γι’ αυτό είχαμε προτείνει, ούτως ώστε να παραπεμφθεί το θέμα προς συζήτηση στο Συμβούλιο της Ε.Ε, ως ένα ξεχωριστό θέμα, το οποίο να μην συνδέεται με την επίλυση του Κυπριακού. Η Ε.Ε είναι γνωστό ότι έχει τις δικές της αδυναμίες. Τώρα έχει ξεκινήσει να ενηλικιώνεται όσον αφορά το πολιτικό επίπεδο, αλλά και σε επίπεδο άμυνας και ασφάλειας. Βεβαίως περιμένουμε πολύ περισσότερα, αλλά η πραγματικότητα λέει ότι αυτή τη στιγμή δεν μπορεί να διαδραματίσει το ρόλο τον οποίο θα θέλαμε, εκτός κι αν απαιτήσουμε κάποια πράγματα», ανέφερε.\nΣε ερώτηση για τις επικρίσεις για το άνοιγμα οδοφραγμάτων και ειδικότερα του οδοφράγματος Δερύνειας και πώς αυτό επηρεάζει την υπόθεση της Αμμοχώστου, ο κ. Παπαδάκης είπε ότι θεωρεί ότι ήταν τεράστιο λάθος το άνοιγμα του οδοφράγματος της Δερύνειας, διευκρινίζοντας ότι αναφέρεται μόνο σε αυτό.\nΠρόσθεσε πως η επιχειρηματολογία ότι τα οδοφράγματα φέρνουν κοντά τις δυο κοινότητες είναι ορθή, όμως δεν αναμένει κανείς ότι θα έρθουν πιο κοντά οι δυο κοινότητες διαμέσου του οδοφράγματος της Δερύνειας.\n«Το συγκεκριμένο οδόφραγμα, θα οδηγήσει να γίνουμε τουρίστες στην ίδια μας την πόλη, να γίνει η περίκλειστη πόλη αξιοθέατο, μια τουριστική ‘attraction’ και για τους ξένους οι οποίοι θα οδεύουν στην κατεχόμενη Αμμόχωστο. Έτσι χάσαμε ένα διαπραγματευτικό χαρτί, το οποίο θα έπρεπε να το χρησιμοποιήσουμε για την επιστροφή της πόλης της Αμμοχώστου», ανέφερε.\nΟ κ. Παπαδάκης εξέφρασε την άποψη ότι τα πράγματα έχουν δυσκολέψει με αυτή την κίνηση, προσθέτοντας ότι «κάψαμε ακόμη ένα χαρτί, όπως το έκαψαν δυστυχώς οι Κυβερνήσεις μας, μη απαιτώντας ως προϋπόθεση, για να ξεκινήσει ο οποιοσδήποτε γύρος διακοινοτικού διαλόγου πως θα έπρεπε να επιστραφεί ολόκληρη η πόλη της Αμμοχώστου, και όχι η περίκλειστη πόλη, όπως παρείσφρησε το 1992 και πάλι με δικά μας λάθη».\nΑπαντώντας σε ερώτηση για τη συνάντηση των μελών της Επιτροπής με τον Λοΐζο Αυξεντίου, ο οποίος το 2004 κατέθεσε την αναφορά στην αρμόδια επιτροπή του Κοινοβουλίου εκ μέρους της Κίνησης Προσφύγων Αμμοχώστου για επιστροφή της Αμμοχώστου στους νόμιμους κατοίκους της, ο κ. Παπαδάκης ανέφερε ότι ο κ. Αυξεντίου απέδειξε ότι όταν υπάρχουν ενεργοί πολίτες μπορούν να γίνουν πολλά.\n«Εγώ θέλω να τον συγχαρώ και για την πρωτοβουλία του και για τους αγώνες του και για την επιμονή και τα έξοδα, τα οποία δαπάνησε όλα αυτά τα χρόνια για να τρέξει αυτή την υπόθεση. Και βεβαίως όλους όσοι συνέβαλαν για να έχουμε αυτό το αποτέλεσμα», είπε ο κ. Παπαδάκης.\nΓια την παρουσία των «Γκρίζων Λύκων» ο Ευρωβουλευτής είπε ότι κατάφεραν να μας δώσουν ακόμη ένα χαρτί μέσα σε αυτό το ψήφισμα με τη στάση και συμπεριφορά τους, όπως έχει καταγραφεί και στις κάμερες, αλλά και εκτός κάμερας, όπου προσπαθούσαν με κάθε τρόπο να μας προκαλέσουν για να αντιδράσουμε, για να γίνουν επεισόδια στην περιοχή της ‘Γλώσσας’.\n«Πιστεύω ότι αυτά θα πρέπει να νουθετήσουν κάποιους της δικής μας πλευράς, που θέλουν να συμπεριφέρονται κατά αντίστοιχο τρόπο, οι οποίοι προκαλούν την αντίδραση των ξένων που επισκέπτονται τον τόπο μας. Άρα εάν θέλουμε να υπηρετήσουμε αυτόν τον τόπο και να έχουμε αποτελέσματα, ας βάλουμε λιγάκι το μυαλό μας να δουλεύει πώς πρέπει να συμπεριφερόμαστε και να μην βάζουμε μόνοι μας προσκόμματα στην προσπάθεια μας», είπε με νόημα.


Προσωρινή διακοπή της κυκλοφορίας στο Παραδείσια-Τσακώνα λόγω χιονιού - Kalamata Journal\nΤετάρτη, 31 Δεκεμβρίου 2014 01:30\nΠροσωρινή διακοπή της κυκλοφορίας στο Παραδείσια-Τσακώνα λόγω χιονιού\nΑΝΟΙΧΤΑ ΤΑ ΔΙΟΔΙΑ\nΜε μεγάλη δυσκολία διεξάγεται η κίνηση στο τμήμα του αυτοκινητόδρομου Παραδεισίων-Τσακώνας, λόγω των προβλημάτων που έχει δημιουργήσει το πολύ χιόνι…\nΌπως ενημερώνει με ανακοίνωσή του ο Μορέας, που εκμεταλλεύεται τον αυτοκινητόδρομο, η κυκλοφορία έχει διακοπεί προσωρινά, από την Τροχαία, προκειμένου να γίνουν οι αναγκαίοι εκχιονισμοί. Επίσης ενημερώνει ότι έχουν ανοίξει προσωρινά όλα τα διόδια του αυτοκινητόδρομου.\nΕιδικότερα, ο Μορέας σημειώνει: «Το προσωπικό της ΜΟΡΕΑΣ Α.Ε., συνδράμει τις Αρχές για την αντιμετώπιση των ιδιαίτερα δύσκολων καιρικών φαινομένων και των κυκλοφοριακών προβλημάτων που αυτά είχαν ως συνέπεια.\nΗ Ελληνική Αστυνομία από τις 16:00 (σ.σ. της Τρίτης) έχει απαγορεύσει την κίνηση φορτηγών άνω των 3,5 τόνων στον αυτοκινητόδρομο καθώς και σε άλλες εθνικές οδούς.\nΗ κυκλοφορία διεξάγεται με μεγάλη δυσκολία στο τμήμα Παραδεισίων – Τσακώνας όπου υπάρχει προσωρινή διακοπή με εντολή της Τροχαίας ενόσω είναι σε εξέλιξη οι προσπάθειες αποκατάστασης.\nΗ είσπραξη διοδίων έχει προσωρινά ανασταλεί σε όλους τους Σταθμούς Διοδίων του αυτοκινητοδρόμου.\nΟι οδηγοί παρακαλούνται στο μέτρο του δυνατού να αποφεύγουν τις μετακινήσεις και, εφόσον είναι αναγκαίες, να είναι εφοδιασμένοι με αντιολισθητικές αλυσίδες και να ακολουθούν τις υποδείξεις των Αρχών».\nΠερισσότερα σε αυτή την κατηγορία: « Απαγορεύτηκε η κυκλοφορία φορτηγών στον αυτοκινητόδρομο λόγω του χιονιού Δεν έχει όρια ο εκφυλισμός του Περιφερειακού Συμβουλίου »


Τρελη και αλλοπαρμενη....!: παπούτσια\nΚαι μετά, ήρθαν οι αλλαγές..\nΗ μια μετά την άλλη... να ταρακουνάνε τον μικρόκοσμο της...αυτές των 10 ρίχτερ απλά την διέλυαν.. συντρίμμια να μαζέψεις και τέτοια... αλλά.. αλλά..\nΓια φαντάσου... μέσα από την καταστροφή, έρχεται η μέρα που εξουθενωμένος από την προσπάθεια του να τα ξαναχτίσεις όλα από την αρχή, κάθεσαι στην άκρη του μικρόκοσμου σου και να... είναι όλα καινούρια. Όλα. Πιο γερά θεμέλια, πιο όμορφα και περιποιημένα όλα. Όλα.\nΑυτά ισχύουν αν φυσικά παραδεχθούμε ότι ο καθένας ζει στον κόσμο του.\nλοιπόν... το παραδέχομαι!\nΨάχνω να βρω και το κέντρο του. Και μπερδεύομαι και μένω να περιστρέφομαι γύρω από τον άξονα μου, προσπαθώντας να ισορροπήσω. Αν έχω ένα δικό μου κόσμο, τι είναι αυτό που\nείναι τόοοοσο σημαντικό που να γίνει το κέντρο του?\nΥπάρχει δηλαδή η πιθανότητα να έχω πολλά κέντρα ή είναι υποχρεωτικά ένα??\nΚαιιιιιι.... οι δώδεκα πόντοι πάνε στα .... παπούτσια μου!\nΑφού πρέπει να βρω το κέντρο, αυτό είναι τα παπούτσια μου. το πιο σημαντικό πράγμα ever! όπου με πάνε.... Πειράζει που το κέντρο μου κάνει βόλτες?\n«Ονειρεύομαι πράγματα που δεν έχουν ποτέ υπάρξει - και μετά λέω στον εαυτό μου: Γιατί όχι;».\nταξίδεψε πάλι η Λυδία στις 1:09 μ.μ.\nAbout.. Διαπιστωση.., Ιστοριες της στιγμης...\nΒρισκόμαστε στο μεταίχμιο του να απωλεσουμε την πο...


Παιδια και γονεις με κεφι, φαντασια και πολυ μερακι, ζωγραφιςαμε το σχολειο μας και γεμισαμε χαμογελα κι ομορφια!\nΕυχαριστουμε θερμα ολους οσους βοηθησαν εθελοντικα, ιδιαιτερα αυτους που σχεδιασαν καποιες απο τις παραστασεις ( Ρανια Γερογιάννη , Ναταλια Φραγκαθούρα, Ορεστη Κύρτση,Φωτεινη Ρεντζή) και το Δήμο Αγιας Παρασκευης για την διαθεση του μεγαλυτερου μερους των χρωματων.\nΗταν έτσι !!!!!!\nκαι μετά από αυτό\nέγινε .....έτσι !!!!!!!!!!\nκαι δείτε συνέχεια !!!!!!!!!!!!!


H πιο άρτια μηχανή espresso, με κεφαλή γκρουπ τύπου E61.\nH πιο άρτια μηχανή espresso, με κεφαλή γκρουπ τύπου E61. Διαθέτει το καλύτερο boiler που έγινε ποτέ για espresso με ενσωματωμένο PID controller για την ακριβή ρύθμιση της θερμοκρασία του νερού εκχύλισης σε μια μηχανή με ένα μοναδικό και συμπαγή σχεδιασμό. Ένα υπέροχο εργαλείο που είναι σε θέση να παράγει το ιδανικό espresso & cappuccino απογειώνοντας την απόλαυση του καφέ. Η εξαιρετικά εύχρηστη και υπάκουη μηχανή καλύπτει τις ανάγκες ενός απαιτητικού επαγγελματία barista.\n1,5Lit boiler με θερμοσιφωνικό 2ο κύκλωμα / διπλό μανόμετρο / Ρυθμιζόμενη βαλβίδα πίεσης / anti-burn μπράτσο βραστήρα με εσωτερική μόνωση για την προστασία από εγκαύματα /επαγγελματικό κλείστρο 58χιλιοστών.


Gelplast – Βιομηχανία πλαστικών ειδών εύκαμπτης συσκευασίας.\nΗ Gelplast ιδρύθηκε το 1989 στο Νέο Αγιονέρι – Κιλκίς από τους αδελφούς Γελπασίδη. Η οικογενειακή επιχείρηση κατάφερε να αναδειχθεί ως ένας από τους διακεκριμένους ηγέτες στην παραγωγή προϊόντων εύκαμπτης συσκευασίας από πλαστικές πρώτες ύλες κυρίως πολυολεφίνες\n(πολυαιθυλένιο, πολυπροπυλένιο κ.α.). Τα προϊόντα συσκευασίας της Gelplast χρησιμοποιούνται κυρίως από μεγάλες βιομηχανίες όπως πετροχημικών, χημικών, τροφίμων, εμφιάλωσης ποτών (νερού, αναψυκτικών, χυμών, ζύθου), εκτύπωσης, αλλά και στον κλάδο της γεωργίας.\nΧρησιμοποιούμε μηχανήματα τελευταίας τεχνολογίας, πιστοποιημένης με την υπογραφή της γερμανικής εταιρίας Windmöller & HÖelscher.\nΒασίζοντας όλες τις διαδικασίες σε πρότυπα ISO, επικυρώνουμε τη δέσμευσή μας στην ποιότητα, την ικανοποίηση των πελατών και την αμοιβαία εμπιστοσύνη.\nΒρισκόμαστε σε ειδική πετροχημική ζώνη, δίπλα στις διεθνείς θαλάσσιες λωρίδες και με συνεργάτες μεγάλες πετροχημικές εταιρίες.\nΤο φιλμ εδαφοκάλυψης χρησιμοποιείται ως προστατευτικό κάλυμμα πάνω στο έδαφος για όλες τις καλλιέργειες οπωροκηπευτικών.\nΑρκετά από τα πλεονεκτήματα του είναι η καταστολή της ανάπτυξης των ζιζανίων, η αύξηση της θερμοκρασίας του εδάφους, η μείωση της συμπύκνωσης και της διάβρωσης του εδάφους, η παροχή θρεπτικών ουσιών και η μείωση της έκπλυσης λιπασμάτων.\nΤο φιλμ εδαφοκάλυψης μπορεί να χρησιμοποιηθεί οποιαδήποτε στιγμή του χρόνου για σχεδόν όλες τις καλλιέργειες, όμως ο καλύτερος χρόνος χρήσης του είναι αργά την άνοιξη, αφού το έδαφος έχει θερμανθεί.\nFilm thickness: 100-150 micron and Film width: 600-1800 mm\nΔιατίθενται διάφοροι τύποι πλαστικών φιλμ, όπως το μαύρο-φιμέ, το διαφανές και το φιλμ διπλού χρωματισμού ασημί-μαύρο.


Πολιτισμός κόντρα στην κρίση\nΤελευταία ενημέρωση: 2012-03-30, 13:44:52\nΕκδηλώσεις με ανοιξιάτικο χρώμα από τον ΔΟΕΠΑΠ - ΔΗΠΕΘΕ Δήμου Βόλου\nΣειρά εκδηλώσεων με ανοιξιάτικο χρώμα διοργανώνει ο ΔΟΕΠΑΠ - ΔΗΠΕΘΕ Δήμου Βόλου, προτάσσοντας αισιόδοξες πολιτιστικές σκέψεις κόντρα στην κατήφεια της οικονομικής κρίσης. Παρακάμπτοντας τους «σκοπέλους» της οικονομικής στενότητας, οι ιθύνοντες περί τα πολιτιστικά θέματα του Δήμου Βόλου, διοργάνωσαν μια σειρά εκδηλώσεων με γενικό τίτλο «Καλλιτεχνική άνοιξη» οι οποίες περικλείουν όλο το φάσμα της τέχνης, έχοντας ως επίκεντρο τις ντόπιες δυνάμεις, αλλά και τις συνεργασίες. Οι διοργανωτές του συγκεκριμένου κύκλου εκδηλώσεων παραχώρησαν χθες συνέντευξη Τύπου, επισημαίνοντας ότι το βασικό ζητούμενο είναι η εξωστρέφεια της πόλης στο πεδίο των αξιόλογων πολιτιστικών συνεργασιών.\nΡεπορτάζ: Γλυκερία Υδραίου\nΜιλώντας κατ’ αρχάς ο Δήμαρχος Βόλου κ. Πάνος Σκοτινιώτης επεσήμανε ότι «παρά τα δυσβάσταχτα προβλήματα που αντιμετωπίζει ο Δήμος Βόλου και παρά τις ελλείψεις καλλιτεχνικού προσωπικού, κυρίως λόγω θεσμικού πλαισίου, προσπαθούμε να στηρίξουμε και να αναδείξουμε το πολιτιστικό πρόσωπο της πόλης». Βασικά σημεία στην παραπάνω προσπάθεια είναι «η ανάδειξη του ντόπιου δυναμικού, η εξωστρέφεια της πόλης και οι συνεργασίες με δυνάμεις που συμβάλλουν στην δημιουργία προοπτικών για το μέλλον» σύμφωνα με την επισήμανση του Δημάρχου Βόλου.\nΠαίρνοντας τον λόγο ο αντιδήμαρχος πολιτισμού κ. Απόστολος Παντσάς, υπογράμμισε μεταξύ άλλων ότι «ο κύκλος εκδηλώσεων με τίτλο «καλλιτεχνική άνοιξη» σηματοδοτεί την θετική προοπτική για τον τόπο, στέλνοντας παντού μήνυμα αισιοδοξίας». Παράλληλα ο κ. Παντσάς έκανε λόγο για μια νέα πρωτοβουλία που «είναι προϊόν εργασίας και συνεργασίας, οι οποίες έχουν ως στόχο να προσεγγίσουν τις ανάγκες του πολίτη». Ο υπεύθυνος πολιτισμού στο ΔΣ του ΔΟΕΠΑΠ-ΔΗΠΕΘΕ Βόλου κ. Μάκης Τσάμης εξέφρασε την ικανοποίησή του για την πορεία που ακολουθεί ο ΔΟΕΠΑΠ, τονίζοντας παράλληλα ότι υιοθετούνται «προτάσεις που θα ανεβάσουν τον πολιτισμό, κόντρα στην μιζέρια και την κατήφεια», τα αποτελέσματα των οποίων θα δημιουργήσουν «πολιτιστικό απόθεμα για την περιοχή». Η διευθύντρια της διεύθυνσης πολιτισμού του ΔΟΕΠΑΠ-ΔΗΠΕΘΕ κ. Χρύσα Δραντάκη, αναφέρθηκε στην ποικιλία των εκδηλώσεων, επισημαίνοντας ότι ο αρχικός προϋπολογισμός είναι λιγότερος από 10.000 ευρώ. Παράλληλα, η κ. Δραντάκη ανέπτυξε τις συνεργασίες που αναπτύσσονται με φορείς όπως το Πανεπιστήμιο καθώς και τις δημοτικές ενότητες, χαρακτηρίζοντας τον πολιτισμό ως «αντίδοτο στις δύσκολες εποχές που διανύουμε».\nΣυνεχίζεται έως τις 6 Απριλίου η διοργάνωση “ΑΠopsis - KATopsis:” ο τόπος από κοντά...και από ψηλά. Η συγκεκριμένη έκθεση φωτογραφίας εντάσσεται στο πλαίσιο του 1ου Πανελλήνιου Συνεδρίου Marketing & Branding Τόπου και πραγματοποιείται στον Δίαυλο. Εκθέτουν η Φωτογραφική Ομάδα του Διαύλου και η Φωτογραφική Λέσχη Βόλου. Στις 30 Μαρτίου «ΠέριΞ και ΕναλλάΞ: PERFORMANCE» σύγχρονου χορού και μουσικής στο πλαίσιο του 1ου Πανελλήνιου Συνεδρίου Marketing & Branding Τόπου. Συμμετέχουν η Δημοτική Σχολή Χορού και το Συγκρότημα “QUARTET TO JAZZ”. Η εκδήλωση διοργανώνεται στον εγκαταλελειμμένο χώρο «Εναλλάξ» στις 20.30 στον πεζόδρομο της Μεταμορφώσεως.\nΤην 1η Απριλίου διοργανώνεται περίπατος/ξενάγηση στη λαϊκή αρχιτεκτονική και τον πολιτισμό της Μακρινίτσας, στο πλαίσιο του 1ου Πανελλήνιου Συνεδρίου Marketing & Branding Τόπου. Από τις 9 -20 Απριλίου ακολουθούν «Κοσμήματα και αετοί... με χρώματα». Πρόκειται για την έκθεση κοσμήματος και ζωγραφικής από την Αθηνά Μπάρδα και τον Αντώνη Παπαθανασόπουλο που θα φιλοξενηθεί στον «Δίαυλο» και εγκαινιάζεται στις 20:30.\nΠαράλληλα από τις 9 -24 Απριλίου, θα διαρκέσει η « ALIS: Έκθεση φωτογραφίας μελών της Φωτογραφικής Λέσχης Βόλου», στο Πολιτιστικό Κέντρο Νέας Ιωνίας, που εγκαινιάζεται στις 20:30. Στις 20 Απριλίου προγραμματίζεται η έκθεση ζωγραφικής του Θωμά Τουρναβίτη με τίτλο «PAINTING» στο «Αχίλλειον» - εκθ. χώρος επί της Ιάσονος. Στο πλαίσιο του κύκλου «Μουσικές βραδιές» στις 22 Απριλίου διοργανώνεται «Ταξίδι στην Ανατολή: ένα πιάνο, μια φωνή» με τους Γιώργο Ζίφκο και Κώστα Ζεμπίλα στο Πολιτιστικό Κέντρο Νέας Ιωνίας. Στον ίδιο κύκλο εντάσσεται η συναυλία από το τρίο νυκτών εγχόρδων του Ανέστη Λουλούδη, που θα πραγματοποιηθεί στις 23 Απριλίου στις 20.30 στο Δημοτικό Ωδείο Βόλου.\nΜεταξύ 26 Απριλίου - 7 Μαϊου θα διαρκέσει η έκθεση Αστρονομίας, CERN στο Πολιτιστικό Κέντρο Νέας Ιωνίας, ενώ από τις 27 Απριλίου - 16 Μαϊου θα παρουσιαστούν «Πορτραίτα του Σήμερα» από τον Εικαστικό Σύλλογο Βόλου στο Κέντρο Τέχνης Τζιόρτζιο ντε Κίρικο. Η έκθεση εγκαινιάζεται στις 20:30. Στις\n29 Απριλίου, στο πλαίσιο της Παγκόσμιας Ημέρας Χορού, “Οι Ομάδες Σύγχρονου Χορού παρουσιάζουν παράσταση στην Παλαιά Ηλεκτρική. Το διήμερο 28 και 29 Απριλίου, Παγκόσμια Ημέρα Χορού, διοργανώνεται συνάντηση Παραδοσιακών Χορευτικών στις 11.30, στο Πάρκο Νέας Αγχιάλου.\nΣτις 2 Μαΐου προγραμματίζεται αφιέρωμα στο Vivaldi από το Σύνολο Δωματίου «Χαμαιλέων» και το κιθαριστικό Σύνολο της Κυριακής Πολίτου, στις 20.30 στο Δημοτικό Ωδείο Βόλου. Επιμέλεια Μπερνάρ Μπέττερ. Στις 5 Μαΐου προγραμματίζεται συναυλία από το Σύνολο Κιθάρας “Επί χορδών κ’ τάστων” με την επιμέλεια του Αργύρη Μπατσκίνη στο Πορφυρογένειο. Στις 5 Μαΐου, θα πραγματοποιηθεί, εξάλλου, αφιέρωμα στο Ελληνικό Τραγούδι από μαθητές του Δημοτικού Ωδείου με την επιμέλεια και τη διδασκαλία της Λυδίας Βαρσαμίδου στις 21.00, στην Παλαιά Ηλεκτρική. Στις 6 Μαΐου, σειρά έχει η συναυλία από το Σύνολο Κιθάρας “Επί χορδών κ’ τάστων” με την επιμέλεια του Αργύρη Μπατσκίνη, στο Δημοτικό Σχολείο Ιωλκού.\n9 - 20 Μαΐου, προγραμματίζεται 6η Σύγχρονη Εικαστική Συνάντηση Bazaarts Fine Arts Exhibitions στο Πολιτιστικό Κέντρο Νέας Ιωνίας. Εγκαίνια 9/5, 20:00.\nΣτις 12 Μαΐου, θα πραγματοποιηθεί η Χορωδιακή Συνάντηση Αγριάς στο Πορφυρογένειο, 21:00, στο πλαίσιο του Χορωδιακού Φεστιβάλ Βόλου. Στις 12 Μαΐου, επίσης προγραμματίζεται η Χορωδιακή Συνάντηση Ν. Αγχιάλου στο Δημαρχείο Νέας Αγχιάλου, 21:00 και στις 13 Μαΐου, στις 21.00 θα εμφανιστεί στο «Αχίλλειο» η Χορωδία ΕΡΤ.\nΣτις 14 Μαΐου θα πραγματοποιηθεί συναυλία από το Σύνολο Κιθάρας “Επί χορδών κ’ τάστων” με την επιμέλεια του Αργύρη Μπατσκίνη. (Δημοτικό Ωδείο Βόλου, 20:30). Στις 17 Μαΐου - 3 Ιουνίου προγραμματίζεται η φωτογραφική έκθεση “Χορός με τη σκιά μου” Mike-Vinton Τρακόσιας. Στις 18 Μαΐου - 15 Ιουνίου, με αφορμή την Παγκόσμια Ημέρα Μουσείων διοργανώνεται τιμητική αναδρομική έκθεση του Αγήνορα Αστεριάδη στο Κέντρο Τέχνης Τζιόρτζιο ντε Κίρικο, εγκαίνια 20:30. Στις 9 -18 Μαΐου προγραμματίζεται στην πλατεία του Αγίου Νικολάου SQUart–Διαδραστική Ζωγραφική και 19 - 20 Μαΐου, “Μεταμορφώσεις” - Street Arts Festival, σε επιμέλεια από τον Κώστα Μπομπό, όλα στο πλαίσιο της Μέρας Μουσείων, (Πεζόδρομος Μεταμορφώσεως). Ο ανοιξιάτικος κύκλος κλείνει στις 28 Μαΐου με ρεσιτάλ κιθάρας από την Εύα Φάμπα, στις 20.30 στο Δημοτικό Ωδείο Βόλου.


Ένα πρωτότυπο και πολύ εντυπωσιακό χτένισμα! (Video) - ΑΝΑΚΑΛΥΠΤΩ\nHome ΓΥΝΑΙΚΑ Ένα πρωτότυπο και πολύ εντυπωσιακό χτένισμα! (Video)\nΈνα πρωτότυπο και πολύ εντυπωσιακό χτένισμα! (Video)\nΔημιουργήστε μόνη σας ένα υπέροχο, πρωτότυπο και πολύ εντυπωσιακό χτένισμα φιόγκο χωρίς την βοήθεια κάποιας κορδέλας, απλά χρησιμοποιώντας τα μαλλιά σας.\nΜπορείτε να χρησιμοποιήσετε την βασική τεχνική που θα δείτε στο βίντεο που ακολουθεί και να κάνετε πολλές παραλλαγές, μερικές εκ των οποίων θα δείτε στην συνέχεια του άρθρου! Γιατί η ομορφιά δεν θέλει κόπο, αλλά τρόπο!


Τίποτα δεν έχει αλλάξει – Στο άπειρο και ακόμα παραπέρα\nΠρώτον δεν έχει αλλάξει τίποτα από την πλευρά της κυβέρνησης. Το είδαμε στο βιντεάκι με τον Κανάκη. Τι τότε, τι τώρα, τι κι αν πέρασε καιρός, τίποτα δεν έγινε μετά την καταστροφή ώστε να προβλεφθεί η επόμενη. Και άραγε, όταν περάσει και αυτό το καλοκαίρι, όταν πάρουν όλοι τα επιδόματά τους, θα γίνει κάτι ώστε να οργανωθούν όλοι περισσότερο (όλοι, κυβέρνηση, νομαρχίες, δήμοι, πολίτες) και να αποφευχθεί μια επανάληψη του φετινού καλοκαιριού;\nΗ ανοργανωσιά μας κυβερνά. Αυτό δεν έγινε μόνο ξεκάθαρο από το τι έγινε πριν τις πυρκαγιές, το τι έγινε κατά τη διάρκεια των πυρκαγιών ή όση ώρα περίμεναν όλοι καθισμένοι να φτάσει η φωτιά και στο δικό τους χώρο. Έγινε ξεκάθαρο και μετά τις πυρκαγιές, με το μπάχαλο που έχει επικρατήσει με τις βοήθειες που πήραν οι δήμοι αλλά φυσικά και με τα επιδόματα. Βοήθεια πήγε σε δήμους που δεν είχαν τόση ανάγκη, αλλά είναι διάσημοι (βλέπε Αρχαία Ολυμπία) και τα επιδόματα στους τσιγγάνους του Ζεφυρίου. Πριν την καταστροφή έχουμε τη νοοτροπία του “σιγά μην τύχει ξανά μωρέ ή σε μας, δεν παθαίνουμε τίποτα” και μετά την καταστροφή “δώσε ό,τι μπορείς να μη χάσουμε ψήφους”.\nΚάμποσοι πήγαν στη βουβή διαμαρτυρία. Αλλά το θέμα είναι τι θα ψηφίσουν. Θα ψηφίσουν άραγε ξανά τα δύο μεγάλα κόμματα; Γιατί δεν μπορεί κανείς να κατηγορεί μόνο την κυβέρνηση. Οι άλλοι είναι καλύτεροι δηλαδή; Θα κάναν διαφορετικά; Είχαν κάνει κάτι διαφορετικό τα τόσα χρόνια που ήταν εκείνοι κυβέρνηση; Γενικά δεν ασχολούμαι με την πολιτική. Δεν είχα σκοπό να γράψω τίποτα το πολιτικό/κομματικό εδώ μέσα. Αλλά είμαι έξω φρενών. Πως θα δείξεις την αποδοκιμασία σου για όλα όταν την ψήφο σου τη ρίξεις πάλι σε αυτούς; (φυσικά θυμηθείτε, είμαστε εναντίον της λευκής ή άκυρης ψήφου, όπως και της αποχής)\nΑλλά φυσικά δεν είναι μόνο η κυβέρνηση που δεν έχει αλλάξει. Στο κάτω κάτω και αυτοί άνθρωποι είναι σαν κι εμάς. Κι αν δεν μπορούμε να αλλάξουμε εμείς, πως ζητάμε από αυτούς να αλλάξουν; Χτες στην Ολυμπία, ένας παππούς έβαλε φωτιά στο κτήμα του, δίπλα στα ζωντανά του και στο άχυρό τους για να κάψει χορτάρια. Και παρεξηγήθηκε όταν του τη σβήσανε, λέγοντας πως ΑΥΤΟΣ ξέρει να βάζει φωτιές. Φυσικά χωρίς κανένα μέσο δίπλα του να τη σβήσει αν κάτι πάει στραβά. Αλλά αφού είπαμε, αυτός ξέρει.\n← Όχι λευκά, όχι άκυρα, όχι αποχή!\nΗ Leslie και τα ονόματα →\nOne thought on “Τίποτα δεν έχει αλλάξει”\nπρεζα tv 31 August, 2007 at 4:06 pm\nΟλο γκρινιαζουμε και δεν αλλαζουμε τιποτε…Μαλλον μας αρεσει αυτη η μιζερη βολεψη….


Μ.ΙΓΝΑΤΙΟΥ: Η απίστευτη υποκρισία του ελληνικού πολιτικού κόσμου για το Σκοπιανό – Γεγονότα στο μικροσκόπιο\nΜ.ΙΓΝΑΤΙΟΥ: Η απίστευτη υποκρισία του ελληνικού πολιτικού κόσμου για το Σκοπιανό\nΘέλουμε όντως λύση;\nΖούμε σε μία δημοκρατική χώρα και έχουμε το δικαίωμα της γνώμης.\nΤο θέμα της Μακεδονίας είναι πάνω απ’ όλα εθνικό και όπως όλα αυτά τα ζητήματα, χαρίσαμε και αυτό στους εθνικιστές. Το ίδιο κάναμε με το Κυπριακό, το βορειοηπειρωτικό και το πρόβλημα των απειλών της Τουρκίας στο Αιγαίο, τη Θράκη και την Κύπρο. Αν πει κάποιος μία διαφορετική γνώμη από αυτή που προωθεί το πολιτικό κατεστημένο αυτόματα χαρακτηρίζεται εθνικιστής. Βλέπετε, το κατεστημένο που συνέχεια υποκύπτει όταν πρόκειται για την εθνική μας ανεξαρτησία και κυριαρχία, δεν μας δίνει το δικαίωμα να διαφωνούμε.\nΣτην πραγματικότητα, αυτοί που πάνω απ’ όλα εύχονται να επιτύχει αυτή η διαπραγμάτευση είναι η Νέα Δημοκρατία, τα απομεινάρια του ΠΑΣΟΚ και άλλοι της αντιπολίτευσης, που πιστεύω θα ανακουφιστούν εάν εξαφανιστεί το Σκοπιανό ως πρόβλημα, για να μην το βρουν στα πόδια τους στην περίπτωση που ξαναγίνουν κυβέρνηση. Φωνάζουν και βγαίνουν από τα ρούχα τους μόνο για το κομματικό τους ακροατήριο.\nΌπως πιθανότατα θα έκανε και ο ΣΥΡΙΖΑ αν βρισκόταν στην αντιπέρα όχθη. Ένας ΣΥΡΙΖΑ που έχει στους κόλπους του και στελέχη τα οποία θα έπλεαν σε πελάγη ευτυχίας αν έχανε η Ελλάδα στο Σκοπιανό και πολύ περισσότερο στο Κυπριακό, όπου οι θέσεις τους θα έλεγα πως είναι και …«φιλοτουρκικές».\nΌταν βρίσκονται στην αντιπολίτευση τα κόμματα και οι κομματάρχες ανεβαίνουν στα κάγκελα. Και όταν κυβερνούν γίνονται αμέσως υπεύθυνοι πολιτικοί άνδρες και γυναίκες.\nΟι Σκοπιανοί έπαιξαν στη Σόφια ακόμα ένα παιγνίδι. Στη διάρκεια της εξαντλητικής διαπραγμάτευσης κατέθεσαν την πρόταση για «Δημοκρατία της Μακεδονίας του Ίλιντεν» (Republika Ilidenska Makedonija).\nΣτη συνέχεια φρόντισαν να διαρρεύσουν την πρότασή τους στα σκοπιανά μέσα ενημέρωσης. Αμέσως πήρε φωτιά η Αθήνα. Πύρινες οι ανακοινώσεις από τα κόμματα της αντιπολίτευσης και τις μακεδονικές οργανώσεις. Πάλι εμφανίστηκαν οι χαρακτηρισμοί περί …προδοσίας του Τσίπρα και του Κοτζιά.\nΠρέπει να πάρουμε μία απόφαση: Θέλουμε να λυθεί το πρόβλημα της ονομασίας των Σκοπίων;\nΚαι αν η απάντηση είναι «ναι», ποια λύση είναι ορθή; Και επειδή μπορεί να έρθει η ώρα κατά την οποία θα πρέπει να ληφθεί η απόφαση, μήπως πρέπει να συζητηθεί ξανά το θέμα ώστε η κυβέρνηση να πάει στην τελική διαπραγμάτευση με μία κοινή απόφαση;


Άνδρας πήγε για εξετάσεις και βγήκε… έγκυος - Εφημερίδα Κεφαλονιά\nΑντιμέτωπος με μία περίεργη ανακοίνωση βρέθηκε άντρας ο οποίος πήγε σε νοσοκομείο του Ηρακλείου προκειμένου να υποβληθεί σε εξετάσεις ρουτίνας. Ο άντρας πήγε στο νοσηλευτικό ίδρυμα προκειμένου να κάνει μία απλή εξέταση αίματος.\nΑναμένοντας τα αποτελέσματα, άκουσε κάτι που σίγουρα δεν περίμενε ποτέ να ακούσει. Συγκεκριμένα, όπως καταγγέλλει ο ίδιος, πήρε τα αποτελέσματα στα χέρια του και ο γιατρός τον ενημέρωσε για τα… χαρμόσυνα νέα, ότι δηλαδή είναι έγκυος και πως η εξέτασή του είναι φυσιολογική. «Για μία εξέταση αίματος πήγα και με βγάλανε έγκυο; Πως γίνεται αυτό;» λέει ο άντρας που δεν πίστευε στα αυτιά του. Συνέβη κι αυτό…\nLIFESTYLE, NIGHT LIFE, ΒΑΣΙΚΟ ΘΕΜΑ - 6 years ago\nΈπνιξε τον… καημό του στη Φουρέιρα\nΟ γάμος μπορεί να περιμένει για Φουρέιρα – Λυκούδη


ΥΔΡΑΣ ΠΟΛΙΤΕΙΑ: Συνάντηση-σύσκεψη του Δημάρχου Ύδρας με τον Αναπ. Υπουργό Περιβάλλοντος κ. Ιωάννη Τσιρώνη\nΣυνάντηση-σύσκεψη του Δημάρχου Ύδρας με τον Αναπ. Υπουργό Περιβάλλοντος κ. Ιωάννη Τσιρώνη\n«Στιγμιότυπο από την σημερινή συνάντηση-σύσκεψη (30/05/2016) με τον Αναπληρωτή Υπουργό Περιβάλλοντος κ. Ιωάννη Τσιρώνη όπου συζητήθηκε εκτενώς το πρόβλημα της διαχείρισης των απορριμμάτων στο Νησί μας. Αντίστοιχη σύσκεψη πραγματοποιήθηκε και στις 17/03/2016».


Μ.Κ.Ο., αυτή η ντροπή – Η μπίζνα του προσφυγικού - INDEXANTHI.GR\nΤο παρακάτω κείμενο στάλθηκε από πρώην εργαζόμενη σε Μ.Κ.Ο. που δραστηριοποιείται σε στρατόπεδο συγκέντρωσης. Τα στοιχεία της εργαζόμενης έχουν διασταυρωθεί και η ανωνυμία οφείλεται στις γνωστές πρακτικές των Μ.Κ.Ο. που απαιτούν τη σιωπή για ό,τι συμβαίνει εντός του πλαισίου τους.\nΤα δικαιώματα των προσφύγων, όπως τα περιγράφει η Συνθήκη της Γενεύης του 1951 την οποία συνυπογράφει η Ελλάδα, καταστρατηγούνται βίαια από την εφαρμογή της αντιμεταναστευτικής πολιτικής της κυβέρνησης. Η χορήγηση ασύλου αποτελεί υποχρέωση της χώρας μας με βάση τις διεθνείς συνθήκες. Και κάπου εκεί εμφανίζεται πάλι η καραμέλα της «εθνικής ασφάλειας». H βουλή μας λέει πως την απειλούν οι πρόσφυγες και αναλαμβάνει -εκτός από την κυβέρνηση- ποιος άλλος, ο στρατός και μετά πάσης φύσεως Μ.Κ.Ο. που παίρνουν τεράστια κονδύλια, για να διαχειριστούν το προσφυγικό. Και το διαχειρίζονται- οι μεν στρατιωτικά, οι δε λογιστικά.\nΟι Μη Κυβερνητικές Οργανώσεις, που μόνο κυβερνητικές είναι, έχουν πετύχει διάνα. Η Ε.Ε. συνεχίζει ακάθεκτη τις ιμπεριαλιστικές της παρεμβάσεις και ταυτόχρονα χρηματοδοτεί αδρά τους ιδιώτες για τη διαχείριση των προσφύγων που δεν έχει ξεκάνει ακόμα. Οι ιδιώτες των Μ.Κ.Ο. από την πλευρά τους έχουν πέσει σαν τα κοράκια στα χρηματοδοτικά προγράμματα και προσφέρουν ανθρωπισμό. Όπου ανθρωπισμός, βάζουμε ελαστικότατες θέσεις εργασίας/ανύπαρκτα εργασιακά δικαιώματα/εμπορευματοποιημένη βοήθεια στους κατατρεγμένους.\nΣυγκεκριμένα, η Praksis προσλαμβάνει κόσμο με μηνιαίες/δίμηνες/τρίμηνες συμβάσεις «με δυνατότητα ανανέωσης» και τον αναγκάζει να αυτασφαλίζεται στον Ο.Α.Ε.Ε. αν και παρέχει εξαρτημένη εργασία. Επειδή ακριβώς οι συμβάσεις είναι ορισμένου χρόνου, οι εργαζόμενοι δεν δικαιούνται αποζημίωση σε περίπτωση μη ανανέωσης της σύμβασής τους. Παράτυπα εργάζεσαι ως ελεύθερος επαγγελματίας δηλαδή, νόμιμα απολύεσαι και δεν αποζημιώνεσαι αν δεν σου ανανεώσουν τη σύμβαση. Ταυτόχρονα, δεν υπάρχει καμία απολύτως ενημέρωση για τις ανανεώσεις των συμβάσεων των εργαζομένων (όταν οι υπάρχουσες τελειώνουν) μέχρι -κυριολεκτικά- την τελευταία στιγμή, όπως και για τις συχνές καθυστερήσεις των δεδουλευμένων. Στο συμβόλαιο υπάρχει όρος που δεσμεύει τους εργαζόμενους με σιωπή, διαφορετικά τον κυνηγάνε για όλες τις «νόμιμες αποζημιώσεις», εξού και η ανωνυμία του κειμένου. Στο όνομα της πολύπαθης αλληλεγγύης, η Praksis και πολλές άλλες Μ.Κ.Ο. «δουλεύoυν» κόσμο στο καθεστώς της μαύρης εργασίας, βαφτισμένο ως εθελοντισμός. Οι παροχές τους στους πρόσφυγες έχουν να κάνουν με δείκτες απόδοσης, όπως συμβαίνει σε όλες τις καλές επιχειρήσεις. Όσο πιο μεγάλος ο αριθμός προσφύγων που αναλαμβάνουν, τόσο μεγαλύτερο το κομμάτι της πίτας που παίρνουν από τον χρηματοδότη, χωρίς βέβαια αυτό να σημαίνει μια ανάλογη αναβάθμιση της ποιότητας των υπηρεσιών τους. Το τι μπορούσες να προσφέρεις μέσα σε αυτό το πλαίσιο σαν εργαζόμενος, ήταν εντελώς προσωπική υπόθεση και φυσικά καμία μεμονωμένη, προσωπική στάση δεν είναι αρκετή για να ανατρέψει τη στρατιωτική και εμπορική διαχείριση των αιχμαλωτισμένων προσφύγων μέσα στα κέντρα κράτησης. Η Μ.Κ.Ο. ήταν μάλλον παρατηρητής της κατάστασης και τα υψηλόβαθμα στελέχη της κατέφθαναν να «κουνήσουν το δάχτυλο» στους εργαζόμενους, όταν από τα κεντρικά, τους είχαν πληρωμένα έξοδα για ένα «επιμορφωτικό» σεμινάριο. Χαρακτηριστικό επίσης, είναι το γεγονός πως οι πρόσφυγες που κρατούνται στα στρατόπεδα αποκαλούνται από την Praksis ως «ωφελούμενο». Ωφελούμενοι των περισσευμάτων των κονδυλίων, του εγκλεισμού, της γκετοποίησης και της πλήρους απαξίωσης της ανθρώπινης υπόστασης. Είναι να μην ωφελείσαι απ’ όλα αυτά;\nΣτο στρατόπεδο που εργάστηκα, οι άνθρωποι έμεναν σε κοντέινερ στα οποία οι βασικές βλάβες που παρουσιάζονταν πχ. με το ρεύμα ή τους θερμοσίφωνες, διορθώνονταν ακόμα κι ένα μήνα μετά -αν διορθώνονταν- παρά την καθημερινή αναφορά και πίεση από τους εργαζόμενους στην αρμόδια υπηρεσία του υπουργείου. Οι «λιγότερο τυχεροί» έμεναν σε σκηνές. Το φαγητό δινόταν τρεις φορές τη μέρα μέσω κουπονιών και καρτών σίτισης, για το οποίο συχνά γίνονταν παράπονα, τόσο για την ποιότητα όσο και για την ποσότητα. Πολλοί από τους ασυνόδευτους ανήλικους, παραμένοντας έγκλειστοι στα στρατόπεδα παραπάνω από ένα χρόνο, έφτασαν στην ενηλικίωση και πλέον το ενδεχόμενο της απέλασής τους είναι ανοιχτό. Στους ενήλικες, εκτός από τις μαζικές απελάσεις, πολλές είναι οι φορές που παραβιάζεται και το δικαίωμα της δευτεροβάθμιας εξέτασης του ασύλου. Επίσης, αρκετοί ανήλικοι παρουσίαζαν το σύνδρομο της ιδρυματοποίησης, το οποίο αποτελεί και έναν βασικό μηχανισμό επιβίωσης μέσα σε φυλακές. Δεν ήθελαν να μεταφερθούν σε ξενώνες φιλοξενίας, γιατί το στρατόπεδο το θεωρούσαν πια σπίτι τους. Η Υπηρεσία Ασύλου ήταν το «φρούριο» του στρατοπέδου, με ξεχωριστή 24ωρη αστυνομική φύλαξη. Κανένας πρόσφυγας δεν έμπαινε χωρίς σωματικό έλεγχο και ακόμα και για εμάς δεν ήταν εύκολη υπόθεση να μας δεχτούν. Οι πρόσφυγες συχνά μας ρωτούσαν πως πάει η υπόθεσή τους, αφού οι ίδιοι δεν είχαν καμία ενημέρωση από την αρμόδια υπηρεσία για το τι μέλλει γενέσθαι ή έστω πότε περίπου θα ξέρουν για το τι θα ακολουθήσει. Αυτό ήταν ένα από τα κομμάτια που τσάκιζε στην κυριολεξία τους ανθρώπους. Πώς να τον υπομείνεις τον εγκλεισμό, αν δεν έχεις μια ελπίδα ότι κάποτε θα τελειώσει;\nΑποτελέσματα… πάταξης της φοροδιαφυγής


Εντοπισμός και Αξιολόγηση Υποψήφιων Πελατών (Μέρος Δ’) - Κατάθεση Αλληλεγγύης | Insurancedaily.gr\nΗ ζωογόνος δύναμη των πωλήσεων\nΗ αποτελεσματική αναζήτηση και προσέγγιση των υποψήφιων πελατών είναι, όπως διαπιστώσαμε, η ζωογόνος δύναμη των πωλήσεων. Οι επιτυχημένοι επαγγελματίες και πωλητές αφιερώνουν σκέψη, προσπάθεια και προσοχή στην αποτελεσματική προσέγγιση των πελατών. Το μέλλον των επαγγελματιών και των πωλητών είναι άρρηκτα συνδεδεμένο με την ικανότητά τους να εντοπίζουν μελλοντικούς πελάτες, να μαθαίνουν για τις ανάγκες και τα ενδιαφέροντά τους και στη συνέχεια να τους εξυπηρετούν με βάση το συμφέρον τους. Από τη στιγμή που έχετε υποψήφιους πελάτες και γνωρίζετε κάτι γι’ αυτούς είστε έτοιμοι να προχωρήσετε σε μια προσωπική συνάντηση μαζί τους.\nΠώς θα εξασφαλίσετε όλους τους υποψήφιους πελάτες που χρειάζεστε\nΣτην προσπάθειά σας να εξασφαλίσετε ραντεβού με ποιοτικούς υποψήφιους πελάτες μπορείτε να συνδυάσετε διάφορα εργαλεία: την υψηλή τεχνολογία που είναι σήμερα διαθέσιμη, τις παραδοσιακές δεξιότητες τηλεφωνικής προσέγγισης, τις νέες ανακαλύψεις στην τέχνη της πειθούς, καθώς και πρωτοποριακές προσεγγίσεις στο direct mail. Ας δούμε πώς μπορείτε να εξασφαλίσετε 150 με 250 επιπλέον συναντήσεις με ποιοτικούς υποψήφιους πελάτες μέσα στους επόμενους δώδεκα μήνες χρησιμοποιώντας ένα απλό σύστημα αναζήτησης και προσέγγισης πελατών.\nΤελευταία «λέξη» στην αναζήτηση και την προσέγγιση υποψήφιων πελατών αποτελούν η χρήση και η αξιοποίηση εστιασμένων καταλόγων μάρκετινγκ, η χρήση προγραμμάτων Η/Υ για τη διαχείριση των επαφών, οι εισαγωγικές επιστολές, εκπαιδευμένο προσωπικό για τηλεφωνικές προσεγγίσεις, η χρήση σεναρίου τηλεφωνικής προσέγγισης (περιλαμβανομένων των απαντήσεων σε πιθανές αντιρρήσεις), επιστολές παρακολούθησης της εξέλιξης, καθώς και η ικανότητα παρακολούθησης και αξιολόγησης των αποτελεσμάτων. Γιατί, όμως, όλα αυτά είναι τόσο σημαντικά;\nΚατ’ αρχάς, οι περισσότεροι επαγγελματίες γνωρίζουν ότι η ουσία του παιχνιδιού βρίσκεται στην ανεύρεση και την προσέγγιση των πελατών. Πόσες φορές δεν έχετε ακούσει κάποιον επαγγελματία να λέει:\n«Το μόνο που χρειάζομαι για να πραγματοποιήσω την πώληση είναι να βρεθώ μπροστά στον υποψήφιο πελάτη». Αν, λοιπόν, απαραίτητη προϋπόθεση της επιτυχίας είναι η ανεύρεση και η προσέγγιση των υποψήφιων πελατών, είναι λογικό ότι πρέπει να καλύψετε αποτελεσματικά το συγκεκριμένο τομέα ή τουλάχιστον να διαθέτετε και να εφαρμόζετε τις κατά το δυνατόν βέλτιστες μεθόδους. Ωστόσο, είναι αρκετοί οι επαγγελματίες που αναγνωρίζουν τις αδυναμίες τους στο συγκεκριμένο τομέα της δουλειάς τους. Το πρόβλημα βρίσκεται προφανώς στο ότι δε δραστηριοποιούνται όσο θα έπρεπε στην τηλεφωνική αναζήτηση και την προσέγγιση νέων πελατών.\nΓιατί όμως; Κατ’ αρχάς, δεν αρέσει σε κανέναν να κάνει δεκαπέντε ή είκοσι τηλεφωνήματα μέσα σε μία ώρα και να ακούει ότι το άτομο με το οποίο θέλει να μιλήσει απουσιάζει, βρίσκεται σε μια συνάντηση, είναι απασχολημένο, δεν μπορεί ή δε θέλει να μιλήσει μαζί του. Ακόμη όμως και αν κατορθώσει να μιλήσει με τον υποψήφιο πελάτη, τις περισσότερες φορές εισπράττει την αδιαφορία του.\nΟ δισταγμός απέναντι στην πραγματοποίηση τηλεφωνημάτων οφείλεται κατά κύριο λόγο στη δυσκολία με την οποία έρχεται κανείς σε επαφή με τον υποψήφιο πελάτη, καθώς και στη συχνή άρνηση του υποψήφιου πελάτη – άρνηση την οποία ο επαγγελματίας ή ο πωλητής εισπράττει συνήθως ως απόρριψη. Εύκολα καταλαβαίνουμε, λοιπόν, γιατί οι επαγγελματίες πωλητές προτιμούν να ασχολούνται με τα χαρτιά τους, με το να συζητούν με φίλους ή συνεργάτες τους ή να στρέφουν το ενδιαφέρον τους σε κάθε λογής δραστηριότητες. Οτιδήποτε, αρκεί να αποφύγουν να σηκώσουν το ακουστικό και να προσπαθήσουν να προσεγγίσουν έναν άγνωστο. Είναι φανερό ότι οι περισσότεροι επαγγελματίες αποφεύγουν να τηλεφωνήσουν σε όσους υποψήφιους πελάτες θα έπρεπε, προκειμένου να κατακτήσουν το υψηλότερο επίπεδο παραγωγικότητας.\nΥπάρχει επίσης αυτό που θα ονομάζαμε το σύνδρομο του «κυνηγού-εκδορέα». Ο επαγγελματίας που έχει εξασφαλίσει κάποιους υποψήφιους πελάτες αρχίζει να ασχολείται με αυτούς, με την προετοιμασία των προτάσεων που θα παρουσιάσει, έχει συχνές συναντήσεις μαζί τους (όπως είναι γενικά ενδεδειγμένο ιδίως σε μεγάλους λογαριασμούς). Καθώς, λοιπόν, ασχολείται με την προσέγγιση και την εξυπηρέτηση των υποψήφιων αυτών πελατών, δεν ασχολείται με την αναζήτηση νέων υποψηφίων, απλούστατα γιατί η προετοιμασία των συναντήσεων με τους υποψήφιους πελάτες διεγείρει περισσότερο το ενδιαφέρον του: δεν είναι το ίδιο με το να αφιερώνει δύο ώρες κάθε μέρα μπροστά στο τηλέφωνο προσπαθώντας να ανακαλύψει νέους πιθανούς πελάτες. Αυτό ακριβώς περιγράφει το σύνδρομο του «κυνηγού-εκδορέα». Όταν κανείς κυνηγά -βρίσκεται δηλαδή σε αναζήτηση νέων υποψήφιων πελατών- δε γδέρνει, με άλλα λόγια, δεν ασχολείται με την ίδια την πώληση. Και όταν κανείς βρίσκεται σε διαδικασία πώλησης, δεν κυνηγάει, δεν αναζητεί δηλαδή νέους υποψήφιους πελάτες. Η δραστηριότητα, λοιπόν, των πωλητών που έχουν εξασφαλίσει μερικούς υποψήφιους πελάτες μπορεί να περιγραφεί σαν ένα συνεχές κύμα. Τη στιγμή που βρίσκονται στην κορυφή του πασχίζουν για την πώληση -ανεξάρτητα από το αν την πραγματοποιούν ή όχι-, ενώ, όταν τελειώουν με την προσπάθεια της πώλησης, βρίσκονται στην κοιλάδα του κύματος και πρέπει να ξεκινήσουν και πάλι από την αρχή. Πρόκειται για επαναλαμβανόμενα κύματα που καθορίζουν και το επίπεδο απόδοσής σας.\nΑπό τη σειρά βιβλίων Πωλήσεων του MDRT, Εκδόσεις MORAX, τηλ.: 210 9594121 & 165, Λεωφ. Συγγρού 236, Καλλιθέα 176 72, www.moraxmedia.gr.


Πρωτοβουλία Ενεργών Πολιτών Ερμιόνης: ΤΟ ΕΑΜ ΣΤΗΝ ΕΡΜΙΟΝΙΔΑ\nΓια την σύλληψη των Ντουρέων αντέδρασε ο Μητροπολίτης Προκόπιος, αλλά έλαβε την διαβεβαίωση των Γερμανών ότι δεν θα τους σκοτώσουν, αλλά θα τους έστελναν σε στρατόπεδο στη Γερμανία για αναγκαστική εργασία. Όμως καθ οδόν προς Κόρινθο, οι Γερμανοί εδέχθησαν επίθεση από αντάρτες του ΕΛΑΣ με σοβαρές απόλυες, οπότε οι Γερμανοί για αντίποινα, σκότωσαν 250 περίπου από τους Έλληνες Πατριώτες, που συνόδευαν προς Γερμανία έξω από τα εξαμίλια Κορίνθου, όπου και ανεγέρθη μνημείο των εκτελεσθέντων, ανάμεσα σε αυτούς ήσαν και οι δυο Ερμιονίτες αδελφοί, Νικόλαος Ντούρος και Μόδεστος Ντούρος, φοιτητής Νομικής Αθηνών, του οποίου το όνομα αναφέρεται στην είσοδο του Πανεπιστημίου Αθηνών, ως Ήρωα της Εθνικής Αντίστασης, κατόπιν ερευνάς και εγκρίσεως της Συγκλήτου του Πανεπιστημίου.\nΚαι ιδού το αξιοπερίεργο να τον αναγνωρίζει η Σύγκλητος του Πανεπιστημίου και να αρνούνται την αναγνώριση ο Δήμαρχος και το Δ. Συμβούλιο της Ερμιονίδας. Ειλικρινά αναρωτιέμαι πόσο δικαιωμένοι αισθάνονται οι συνδημότες μου, για την επιλογή στο Δήμο μας, του Δημάρχου και των Συμβούλων, αφού η κρίση τους αποδεικνύεται ορθότερη της Συγκλήτου του Πανεπιστημίου.\nΣτην ίδια επιχείρηση συνελήφθη υπό των Γερμανών και ο Αδριανός Βιρβίλης με την κατηγορία ότι περιέθαλψε 5 Άγγλους κομάντος στο Μετόχη, ιδιοκτησίας της Μητροπόλεως Ύδρας και ο οποίος άφησε την τελευταία του πνοή στις φυλακές Κορίνθου, από τα βασανιστήρια. Τον πρόδωσαν οι μετέπειτα εθνοσωτήρες νικητές.\nΣε αυτήν την εκκαθαριστική εκστρατεία των Γερμανών, εκτελέστηκε στης Σπέτσες και ο Γιώργος Σκούρτης, αγρότης, αγράμματος που δεν γνώριζε τότε όπως και χιλιάδες άλλοι κατά που πέφτει η χώρα των μπολσεβίκων! Ο μόνος που γνώριζε ήταν ο βορειοελλαδίτης Αναστάσιος Κακαβούτης πολιτικός καθοδηγητής, γεωπόνος το επάγγελμα κάτοικος Ερμιόνης, ο οποίος εκτελέστηκε δια απαγχονισμού στο Κρανίδι.\nΕίμαι ευτυχής γιατί όλους αυτούς τους γνώρισα και μπορώ να σας διαβεβαιώσω, σε πείσμα όλων αυτών που εθελοτυφλούν, λόγο της καταστροφικής κατάρας του διχασμού ότι αργά η γρήγορα θα δικαιωθούν, γιατί είναι ΑΘΑΝΑΤΟΙ.


Ο Τζόνι Ντεπ επιστρέφει! Πρωταγωνιστεί στο σίκουελ «Η Αλίκη στη χώρα των θαυμάτων» - Kostoday.com | Η Κως σήμερα! Ειδήσεις και νέα.\nΟ Τζόνι Ντεπ επιστρέφει! Πρωταγωνιστεί στο σίκουελ «Η Αλίκη στη χώρα των θαυμάτων»\nΣάββατο, 22 Αύγουστος 2015 11:57\nΚι όμως είναι γεγονός! Πέντε χρόνια μετά την «Αλίκη στη χώρα των θαυμάτων», ο Τζόνι Ντεπ ετοιμάζεται να φορέσει ξανά το κοστούμι του και να υποδυθεί το δημοφιλή ήρωα «τρελοκαπελά» του γνωστού παραμυθιού του Λούις Κάρολ.\nΟ ηθοποιός θα συμπρωταγωνιστήσει και πάλι με τις Μία Γουακόφκσι (Αλίκη), Έλενα Μπόναμ Κάρτερ (Κόκκινη Βασίλισσα) και Αν Χάθαγουεϊ (Λευκή Βασίλισσα) στο «Alice Through the Looking Glass», το σίκουελ του «Alice in Wonderland».\nΑυτή τη φορά, στην καρέκλα του σκηνοθέτη δεν θα καθίσει ο Τιμ Μπάρτον αλλά ο Τζέιμς Μπόμπιν. Όσον αφορά στην πλοκή της ταινίας; Η υπόθεση της κρατείται επτασφράγιστο μυστικό από την Ντίσνεϊ, η οποία ανέθεσε και πάλι τη συγγραφή της στη Λίντα Γούλβερτον. Το «Alice Through the Looking Glass» αναμένεται στις κινηματογραφικές αίθουσες 27 Μαΐου 2016.\nJohnny Depp, Ταινίες, 2016, Sequel,


ΑΠΟΕΛ: Το επικρατέστερο σχήμα και η… υποψία | Goal News Cy\nΑ' ΚΑΤΗΓΟΡΙΑΑΠΟΕΛΑΠΟΕΛ: Το επικρατέστερο σχήμα και η... υποψία\nΑΠΟΕΛ: Το επικρατέστερο σχήμα και η… υποψία\nΗ είδηση που προέκυψε από την αποστολή που επέλεξε χθες ο προπονητής του ΑΠΟΕΛ Πάολο Τραμετσάνι είναι η απουσία του Τομάς ντε Βινσέντι. Ο Ιταλός τεχνικός δεν συμπεριέλαβε στους εκλεκτούς του τον Αργεντινό μέσο, ο οποίος δεν αντιμετωπίζει κάποιο πρόβλημα τραυματισμού.\nΕκτός αποστολής έμειναν επίσης για διαφορετικούς λόγους οι Ενσούε, Μιλάνοφ, Αλεξάνδρου, Κωνσταντίνου, Μπάλονγκ, Κατσαντώνη και Αντωνίου. Όσο για το επικρατέστερο σχήμα του ΑΠΟΕΛ στο σημερινό παιχνίδι με την Πάφος FC, η λογική λέει ότι θα είναι το ίδιο που επιλέγηκε στο ντέρμπι με την Ομόνοια.\nΑν υπάρχει όμως υποψία για διαφοροποίηση ενδεκάδας από τον Πάολο Τραμετσάνι, αφορά στην προτίμηση των Ιωάννου και Ντελατόρε αντί των Καζού και Ρέζα.


ΓΙΑΝΝΗΣ ΑΡΒΑΝΙΤΗΣ - Εκπ/κός Π.Ε. Φλώρινας: Σε απόγνωση χιλιάδες (και απλήρωτοι) αναπληρωτές εκπαιδευτικοί.\nΣε απόγνωση χιλιάδες (και απλήρωτοι) αναπληρωτές εκπαιδευτικοί.\nΧωρίς συμβάσεις και απλήρωτοι παραμένουν πάνω από 2.000 αναπληρωτές καθηγητές ειδικοτήτων, που εργάζονται στα 800 πιλοτικά ολοήμερα δημοτικά σχολεία. Η ένταξή τους στο ΕΣΠΑ γεννά φόβους για πληρωμή σε δόσεις, τη στιγμή που «τρέχουν» τα ενοίκια, οι λογαριασμοί και τα υπόλοιπα έξοδα, όπως υποστηρίζουν οι ίδιοι.\nΧιλιάδες αδιόριστοι καθηγητές μετακόμισαν από τις αρχές της.... σχολικής χρονιάς σε νησιά, ακριτικές περιοχές, χωριά και πόλεις, μακριά από τον τόπο διαμονής τους, προκειμένου να εργαστούν στη δημόσια εκπαίδευση. Οσοι προσελήφθησαν ως αναπληρωτές, πλήρους ή μειωμένου ωραρίου, στα 800 πιλοτικά ολοήμερα σχολεία (με το ενιαίο αναμορφωμένο πρόγραμμα) εντάχθηκαν στο ΕΣΠΑ.\n«Παρότι εργαζόμαστε από την αρχή του σχολικού έτους, δεν έχουμε υπογράψει ακόμη σύμβαση», ανέφερε στον «Α» ο Στάθης Κατσούλας, μέλος του Συντονιστικού Ωρομισθίων-Αναπληρωτών Εκπαιδευτικών, εκτιμώντας ότι πάνω από 2.000 εκπαιδευτικοί παραμένουν χωρίς συμβάσεις. Αν και η τοποθέτηση των καθηγητών ειδικοτήτων στα ολοήμερα έγινε σε διαδοχικές φάσεις μέσα στο Σεπτέμβριο και τον Οκτώβριο, ωστόσο αρκετοί είναι αυτοί που συμπληρώνουν σχεδόν δύο μήνες δουλειάς και δεν έχουν πληρωθεί ακόμη.\nΟσοι «ξενιτεύτηκαν» για να εργαστούν καλούνται να αντεπεξέλθουν στις αυξημένες καθημερινές υποχρεώσεις. «Τρέχουν τα ενοίκια, οι λογαριασμοί και δεν υπάρχει καμία δέσμευση για το πότε θα πληρωθούμε. Μας έχουν προσλάβει μέσω του ΕΣΠΑ, γεγονός που σημαίνει ότι η αποπληρωμή θα γίνει σε 3-4 δόσεις. Εμείς δεν μπορούμε να πούμε στη σπιτονοικοκυρά να παίρνει το ενοίκιο σε... δόσεις», τόνισε ο κ. Κατσούλας και πρόσθεσε: «Δε φαίνεται πουθενά ότι εργαζόμαστε, παρά μόνο στα παρουσιολόγια των σχολείων».\nΣημείο τριβής των αναπληρωτών με το υπουργείο Παιδείας αποτελεί και το ζήτημα της επιμόρφωσης, η οποία γίνεται εκτός εργασιακού ωραρίου, τα απογεύματα και τα Σαββατοκύριακα. Μάλιστα, σε ορισμένες περιπτώσεις οι καθηγητές καλούνται να πληρώσουν από την τσέπη τους οδοιπορικά και ξενοδοχεία για να μεταβούν και να διαμείνουν στην περιοχή όπου λειτουργεί το επιμορφωτικό κέντρο. Μέλη του Συντονιστικού Ωρομισθίων-Αναπληρωτών και των αδιορίστων, αφού κάνουν λόγο για «μαύρη εργασία», δηλώνουν ότι θα απέχουν από τα Περιφερειακά Επιμορφωτικά Κέντρα και πως θα τα «μπλοκάρουν», ενώ θα προβούν και σε κινητοποιήσεις, στην Αθήνα.\n«Το πρόγραμμα έχει υποβληθεί μεν στην Ευρωπαϊκή Ενωση και στη διαχειριστική αρχή, αλλά μέχρι στιγμής δεν έχει λάβει την έγκριση, με αποτέλεσμα να καθυστερήσει σημαντικά η πληρωμή των συναδέλφων», επισήμανε ο γενικός γραμματέας της Διδασκαλικής Ομοσπονδίας Ελλάδος (ΔΟΕ), Τριαντάφυλλος Οικονόμου.\nΣυνάντηση με την υπουργό\nΣε πρόσφατη συνάντηση με την ηγεσία του υπουργείου Παιδείας, οι εκπρόσωποι της ΔΟΕ έθεσαν το ζήτημα στην Αννα Διαμαντοπούλου. «Μας είπε ότι δεν είναι δυνατόν να πληρωθούν πριν από τις 15 Νοεμβρίου», ανέφερε ο κ. Οικονόμου επισημαίνοντας ότι θα πρέπει να εγκριθεί το πρόγραμμα από τη διαχειριστική αρχή, να χορηγηθεί βεβαίωση από το ΑΣΕΠ ότι οι συμβάσεις των αναπληρωτών δε θα μετατραπούν σε αορίστου χρόνου και να δοθεί μία βεβαίωση από το Γενικό Λογιστήριο του Κράτους για την κατανομή των κοινοτικών κονδυλίων στο υπουργείο Παιδείας. «Λαμβάνοντας υπόψη τις γραφειοκρατικές διαδικασίες στην Ελλάδα, αντιλαμβάνεστε πότε θα πληρωθούν αυτοί οι άνθρωποι», σχολίασε ο κ. Οικονόμου.\nστις 11/05/2010 08:07:00 π.μ.


Γίνονται παρεμβάσεις στη Δικαιοσύνη; « Δανειολήπτες ενημερωμένοι και όχι απελπισμένοι\n« Νέες αυξήσεις στα τιμολόγια της ΔΕΗ προβλέπει το νέο μνημόνιο\nΠού πάνε τα λεφτά του πακέτου διάσωσης της Ελλάδας; »\nΓίνονται παρεμβάσεις στη Δικαιοσύνη;\n13 Φεβ 2012 , 17:09 | Χωρίς κατηγορία\n‘Ότι η εκτελεστική εξουσία παρεμβαίνει διαχρονικά στη Δικαιοσύνη καταγγέλλει ο πρόεδρος της ‘Ένωσης Δικαστών και Εισαγγελέων, Χαράλαμπος Αθανασίου. Μιλώντας στην “PRESS Time”, ο κος Αθανασίου τονίζει ότι γίνεται προσπάθεια χειραγώγησης της Δικαιοσύνης, ζητά την απόσυρση η αναθεώρηση διατάξεων του πολυνομοσχεδίου του υπουργού Δικαιοσύνης Μιλτιάδη Παπαΐωάννου, χαρακτηρίζοντας αρκετές από αυτές αντισυνταγματικές, ενώ άλλες ισχυρίζεται πως δε βοηθούν στην «ανεξαρτησία» της Δικαιοσύνης. Ο πρόεδρος των δικαστών και εισαγγελέων εμφανίζεται αντίθετος σε αρκετές διατάξεις, όπως αυτές που αφορούν το ρόλο των ολομελειών των δικαστηρίων ως προς την ψήφιση των κανονισμών εσωτερικής λειτουργίας, την περικοπή του μισθού σε περίπτωση αδικαιολόγητης καθυστέρησης έκδοσης αποφάσεων, τις μεταθέσεις των δικαστώ, την άδεια μητρότητας και μεταξύ άλλων της διάταξη για την στέρηση των δικαστικών αποφάσεων.\nΠου εντοπίζετε το μεγαλύτερο πρόβλημα της Δικαιοσύνης αυτή τη περίοδο; Και πως μπορεί να αντιμετωπιστεί κατά τη γνώμη σας;\n«Η ταχεία απονομή της είναι το μεγάλο πρόβλημα της Δικαιοσύνης αυτή τη στιγμή. Η «ασθένεια» της Δικαιοσύνης είναι ότι υπολειτουργεί από απόψεως ταχείας απονομής της. ‘Έχουμε χρέος όλοι να βοηθήσουμε στην ταχύτητά της. Οι δικαστικοί υπάλληλοι έχουν υποστεί μεγάλες μειώσεις των αποδοχών τους και τα κενά στη γραμματεία των δικαστηρίων ανέρχονται στο 30%. Είναι πολύ δύσκολο να ανταποκριθούν στα καθήκοντά τους. Δεν υπάρχουν υποδομές. Οι δικαστικοί γραμματείς βρίσκονται σε απόγνωση. Επίσης αξίζει να σημειώσουμε ότι πέρα των άλλων η καθυστερημένη απονομή της Δικαιοσύνης, έχει τις εξής συνέπειες: Πρώτον, ο λαός δεν παίρνει γρήγορα αποφάσεις. Δεύτερον, καταδικαζόμαστε από το Ευρωπαϊκό Δικαστήριο και τρίτον αποθαρρύνονται οι ξένοι επενδυτές. Πρέπει να ληφθούν μέτρα δραστικά και τολμηρά. ‘Όμως ποτέ δεν τα έλαβε τα μέτρα που προτείνουμε η πολιτεία και η εκάστοτε κυβέρνηση».\nΚαι σε τι οικονομική κατάσταση βρίσκεται η Δικαιοσύνη;\n«Οι δικαστικοί λειτουργεί έχουμε υποστεί τις μεγαλύτερες μειώσεις των αποδοχών μας από όλους τους εργαζόμενους στο Δημόσιο, οι οποίες ανέρχονται σε 40%. Σύνθετο με την ανεξαρτησίας της Δικαιοσύνης είναι και η οικονομική της αυτοτέλεια. Πρέπει να υπάρχει δικός της προϋπολογισμός, όπως υπάρχει σε όλες τις ανεπτυγμένες χώρες για να καθορίζονται τα έξοδα κάθε δικαστηρίου ανελαστικά και μη. Δεν είναι δυνατόν σήμερα να πηγαίνετε στα δικαστήρια και να μην υπάρχει χαρτί υγείας στις τουαλέτες. ‘Η για παράδειγμα πριν από λίγες μέρες στον παγετώνα, με πήραν συνάδελφοι από το Τριμελές Πλημμελειοδικείο Αθηνών και μου είπαν ότι έχουν παγώσει, γιατί δεν υπήρχε πετρέλαιο».\nΤον τελευταίο καιρό, ακούγονται πολλά για τις παρεμβάσεις και πιέσεις στη Δικαιοσύνη. Εσείς τι άποψη έχετε για το θέμα; Θεωρείτε ότι υπάρχουν; ‘Η υπάρχει ανεξάρτητη Δικαιοσύνη στην Ελλάδα;\n«Δεν είναι αυτός που θα κρυφτεί πίσω από το δάχτυλό του. Παρεμβάσεις από την εκάστοτε εκτελεστική εξουσία γίνονται διαχρονικά. Η εκτελεστική εξουσία σήμερα κατάφερε και έχει καθυποτάξει πλήρως τη νομοθετική. Και αποπειράται να χειραγωγήσει και την δικαστική»\n‘Έχετε αναφέρει ότι υπάρχουν διατάξεις στο πολυνομοσχέδιο του υπουργείου Δικαιοσύνης οι οποίες «στοχεύουν στην υπαλληλοποίηση και τον εκφοβισμό των δικαστών». Τι ακριβώς εννοείτε;\n«Υπάρχουν διατάξεις στο πολυνομοσχέδιο της Δικαιοσύνης, στις οποίες διαφωνούμε απόλυτα. Διατάξεις του Οργανισμού Δικαστηρίων που είναι ο θεσμικός νόμος των δικαστικών λειτουργών και έχουν σχέση με την ανεξαρτησία, εσωτερική και λειτουργική, των δικαστικών λειτουργών. Διότι η παραβίαση θεμελιωδών διατάξεων έρχεται σε αντίθεση με το Σύνταγμα που καθιερώνει τη διάκριση των εξουσιών και τους διακριτούς ρόλους των τριών λειτουργών του κράτους. Μερικές λοιπόν διατάξεις του νομοσχεδίου άγουν στον εκφοβισμό των δικαστών και στην υπαλληλοποίηση μας. Για παράδειγμα καταργείται η αρμοδιότητα των ολομελειών των δικαστηρίων να καθορίζουν με κανονισμούς τι εσωτερικές υπηρεσίες τους. Αυτό διότι ανατίθενται αρμοδιότητες σε πολλά πρόσωπα να προσφεύγουν στην Ολομέλεια τους Ανώτατου Δικαστηρίου για να ακυρώνουν τους κανονισμούς. Αλλά σε περίπτωση που η Ολομέλεια του Ανώτατου Δικαστηρίου πει ότι τους κανονισμούς αυτούς μπορούν να τους αποποιηθούν ή να τους συμπληρώσουν έχει δικαίωμα ξανά, ο υπουργός Δικαιοσύνης να τους αναπέμπει για ακύρωση».\nΥπάρχει διάταξη σύμφωνα με την οποία θα περικόπτεται ο μισθός των δικαστικών υπαλλήλων σε περίπτωση αδικαιολόγητης καθυστέρησης έκδοσης αποφάσεων…\n«Αυτό είναι παράλογο. Υπάρχει διάταξη που λέει ότι αν δικαστικός λειτουργός από υπαιτιότητα του δεν παράγει εργασία, τότε ο μισθός του περικόπτεται. Σε αυτό δεν υπάρχει καμία αντίρρηση. Από εκεί και πέρα, όταν βάζουν το στοιχείο της ποσοτικής απόδοσης στην εργασία του δικαστή, αυτό είναι επικίνδυνο. Οι δικαστές μπορεί με την βιασύνη τους να βγάλουν αποφάσεις, μπορεί να πέσει η ποιότητα και να προβούμε σε άδικες αποφάσεις. Αυτό λόγω της πίεσης του χρόνου να βγάλουν πολλές υποθέσεις. Επίσης, υπάρχουν υποθέσεις εύκολες και υποθέσεις δύσκολες που θα χρειαστούν μια ολόκληρη ημέρα για να βγάλουν οι δικαστές απόφαση. Αν άλλοι δικαστές έχουν ευκολότερες υποθέσεις και βγάλουν περισσότερες, αυτό θα είναι το κριτήριο για να τους περικόπτουν το μισθό; Και είναι μόνο ένα πρόσωπο κατάλληλο, ο προϊστάμενος δηλαδή, να το κρίνεί αυτό; Ο οποίος έχει και σχέση με την υπηρεσιακή απόδοση και εξέλιξη του δικαστή. Αυτά πρέπει να τα κρίνει μόνο το Επιθεωρητής και το Ανώτατο Δικαστήριο».\nΠως σχολιάζετε τη διάταξη που αφορά την άδεια μητρότητας, η οποία θα μειωθεί από 9 σε 5 μήνες;\n«Είναι 9 μήνες η άδεια μητρότητας για όλες τις εργαζόμενες στο ευρύτερο δημόσιο τομέα και με το νομοσχέδιο προτείνεται να γίνουν πέντε. Αυτό είναι αντισυνταγματικό, γιατί παραβιάζει την αρχή της ισότητας. ‘Η όλες οι εργαζόμενες γυναίκες θα έχουν εννέα μήνες ή πέντε. Δεν είναι δυνατόν να γίνεται η διάκριση αυτή. Σύμφωνα με το νομοσχέδιο».\nΠείτε μου τη γνώμη σας για την υπόθεση των δύο οικονομικών εισαγγελέων, κ.Πεπόνη και κ. Μουζακίτη…\nΟι εισαγγελικοί λειτουργοί είναι εξαίρετοι δικαστικοί λειτουργοί. Ασκούσαν τα καθήκοντά τους με φιλοτιμία. Δημιουργήθηκε ένα θέμα με την διάταξη που η κυβέρνηση ήθελε να εισαγάγει, για να αντικατασταθούν από ανώτερους. Το Ανώτατο Δικαστικό συμβούλιο ωστόσο, την Πέμπτη, κρίνοντας όλο τον φάκελο που σχηματίστηκε, αποφάσισε ότι δε συντρέχει λόγος να αντικατασταθούν.\nΤα τελευταία χρόνια η οργή του κόσμου ξεχειλίζει. Αυτό περισσότερο λόγω του ότι τόσα χρόνια δεν έχει τιμωρηθεί ούτε ένας πολιτικός. Γιατί συμβαίνει αυτό;\n«Το θεσμικό πλαίσιο, η Συνταγματική διάταξη και ο νόμος περί ευθύνης υπουργών έχουν δέσει τα χέρια των δικαστικών λειτουργών , οι οποίοι δεν μπορούν να κάνουν οποιαδήποτε ανακριτική πράξη σε βάρος πολιτικού προσώπου, όταν αναφανεί ότι εμπλέκεται σε κάποια υπόθεση εάν δεν δώσει προηγουμένως άδεια η Βουλή. Για αυτό, όσοι διενεργούν προκαταρκτική εξέταση, προανάκριση κλπ. όταν εντοπίσουν πολιτικό πρόσωπο, υπουργό, είναι υποχρεωμένοι να στείλουν τη δικογραφία στη Βουλή. Η οποία είναι η μόνη αρμόδια να ασκήσει ποινική δίωξη. Αυτό αλλάζει μόνο με Συνταγματική αναθεώρηση πάνω σε αυτό το ζήτημα».\n1 comment to Γίνονται παρεμβάσεις στη Δικαιοσύνη;\n13/02/2012 at 18:33 · Απάντηση\nΟοοοοχι καλέεεεε !\nΠοίος κακοήθης διαδίδει τέτοια πράματα ;


ΕΡΩΤΗΜΑΤΑ ΓΙΑ ΔΙΟΡΙΣΜΟ ΕΚΠΑΙΔΕΥΤΙΚΩΝ ΤΟΥ ΑΣΕΠ 2008! - Paidis.com\n09/05/2019 Paidis.com ΕΚΠΑΙΔΕΥΣΗ 0\nΔικαιώνονται μόνον όσοι προσέφυγαν δικαστικά, υποστηρίζει ο Μ. Χαρακόπουλος\nΗ απόφαση του υπουργείου Παιδείας να καλέσει για διορισμό επιτυχόντες του γραπτού διαγωνισμού εκπαιδευτικών ΑΣΕΠ 2008 δημιουργεί σοβαρά ερωτηματικά και εύλογες αντιδράσεις, καθώς περιορίζεται μόνο σε όσους προσέφυγαν δικαστικά, με αποτέλεσμα να απαξιώνονται χιλιάδες εκπαιδευτικοί με υψηλές βαθμολογίες\nστον συγκεκριμένο διαγωνισμό. Τα παραπάνω τονίζει ο τομεάρχης Προστασίας του Πολίτη της Νέας Δημοκρατίας, βουλευτής Λαρίσης, κ. Μάξιμος Χαρακόπουλος, σε ερώτησή του στον υπουργό Παιδείας κ. Κώστα Γαβρόγλου.\nΗ απόφαση αυτή του υπουργείου Παιδείας δημιουργεί σοβαρά ερωτηματικά και εύλογες αντιδράσεις, καθώς περιορίζεται στον διορισμό μόνο όσων προσέφυγαν δικαστικά. Το αποτέλεσμα είναι να απαξιώνονται χιλιάδες εκπαιδευτικοί με υψηλές βαθμολογίες στον διαγωνισμό του ΑΣΕΠ του 2008. Έτσι, το τελευταίο διάστημα, παρατηρείται το φαινόμενο, εκπαιδευτικοί, επιτυχόντες του διαγωνισμού ΑΣΕΠ του 2008, που δεν είχαν προσφύγει στη δικαιοσύνη κατά της παράλειψης διορισμού τους, να προσφεύγουν ομαδικά για να διεκδικήσουν το διορισμό τους στη δημόσια εκπαίδευση. Επιπλέον, ήδη κατατέθηκαν ασφαλιστικά μέτρα εκπαιδευτικών της κατηγορίας ΠΕ60 εναντίον του υπουργείου Παιδείας, για τη συγκεκριμένη απόφαση, ενώ υπάρχουν πληροφορίες ότι θα ακολουθήσουν κι άλλες από πολλές ειδικότητες εκπαιδευτικών. Είναι επομένως προφανές ότι η απόφαση του υπουργείου όχι μόνον δεν επιλύει συνολικά το ζήτημα, αλλά προκαλεί σοβαρότατο πρόβλημα αξιοκρατίας και αδικιών».\nΠώς προτίθεται να επιλύσει το θέμα των επιτυχόντων του γραπτού διαγωνισμού εκπαιδευτικών ΑΣΕΠ 2008, οι οποίοι δεν προσέφυγαν στη δικαιοσύνη κατά της παράλειψης διορισμού τους.\nΑν θα καταθέσει συνολική ρύθμιση που να περιλαμβάνει όλους τους επιτυχόντες του γραπτού διαγωνισμού εκπαιδευτικών ΑΣΕΠ 2008.\nΕΠΙΚΙΝΔΥΝΕΣ ΕΞΕΛΙΞΕΙΣ ΣΤΗΝ ΑΝΑΤΟΛΙΚΗ ΜΕΣΟΓΕΙΟ


Πως να φτιάξετε Νόστιμα σπιτικά Burgers - Allesgr.de\n02/02/2018 17:04 GMT +01:00\nΣε ένα μεγάλο μπολ βάζετε τα δύο είδη κιμά και τα ανακατεύετε καλά. Προσθέτετε το αρωματισμένο ελαιόλαδο του τηγανιού, το στυμμένο ψωμί, τη μουστάρδα, την κέτσαπ, την κεφαλογραβιέρα, τα αβγά, τη ρίγανη (ή το θυμάρι), αλάτι και πιπέρι και ζυμώνετε καλά για 3 – 4 λεπτά, μέχρι το μίγμα να γίνει ομοιογενές και αφράτο. Σκεπάζετε το μπολ με διάφανη μεμβράνη και βάζετε το μίγμα για 1 ώρα στο ψυγείο ώστε, αφενός να σφίξει και να πλάθεται εύκολα, αφετέρου να αναμειχθούν τα αρώματά του.\nΣπιτική σάλτσα για μπέργκερ Βράζετε 2 αβγά για 4 λεπτά από τη στιγμή που θα πάρει βράση το νερό. Τα καθαρίζετε και παίρνετε μόνο τους κρόκους, οι οποίοι είναι ελαφρώς μελάτοι στο κέντρο και τελείως σφικτοί κοντά στο ασπράδι. Τους βάζετε σε ένα μπολ, τους λιώνετε με ένα πιρούνι και προσθέτετε 2 κουταλιές απαλή μουστάρδα και 3 κουταλιές ξίδι από λευκό κρασί. Ανακατεύετε και προσθέτετε ½ κουταλάκι καστανή ζάχαρη, αλάτι και πιπέρι. Χτυπάτε πολύ καλά με το πιρούνι και σταδιακά ρίχνετε 150ml ελαιόλαδο, σε αργή ροή, συνεχίζοντας το ασταμάτητο ανακάτεμα, ώστε η σάλτσα να γίνει λεία και πυκνή, σαν κρέμα. Προσθέτετε 2 φρέσκα κρεμμυδάκια και 1 μικρό ξερό κρεμμύδι, όλα ψιλοκομμένα. Ανακατεύετε με ένα κουταλάκι, σκεπάζετε το μπολ και τη βάζετε στο ψυγείο, μέχρι να τη σερβίρετε.\nΠρόταση σερβιρίσματος Ανοίγετε στη μέση 5- 6 αφράτα ψωμάκια για μπέργκερ και στο κάθε μισό ψωμάκι βάζετε από 1 μπιφτέκι. Σκεπάζετε με 1 – 2 τρυφερά φύλλα μαρουλιού ή με 1 μεγάλη, στρογγυλή φέτα ντομάτας (ανάλογα με την εποχή του χρόνου) και συμπληρώνετε με όποιο άλλο υλικό σας αρέσει: πίκλες σε λεπτά φετάκια, ροδέλες κρεμμυδιού (ωμού ή τηγανισμένου), 1 φέτα τυρί για τοστ (κατά προτίμηση ελληνικό κασέρι) κ.ά. Αλείφετε τα άλλα μισά ψωμάκια με τη «σάλτσα για μπέργκερ» και σκεπάζετε τα μπέργκερ. Σερβίρετε αμέσως.\nΠροτιμήστε κιμά μοσχαρίσιο άπαχο από νουά ή τρανς και κιμά χοιρινό από κιλότο ή στρογγυλό.\nΣτη σπιτική σάλτσα για μπέργκερ εναλλακτικά αντί για ελαιόλαδο μπορείτε να χρησιμοποιήσετε καλής ποιότητας ελληνικό ηλιέλαιο ιδανικό για σάλτσες όπως η μαγιονέζα π.χ.\nΗ σχάρα του φούρνου πρέπει να κάψει καλά για να μην κολλήσουν επάνω τα μπιφτέκια μας.


ΜΕΓΑΣ ΑΛΕΞΑΝΔΡΟΣ: Σαμαράς- Βενιζέλος- Στουρνάρας «τελειώνουν» τον Μανιτάκη\nΟ Κουβέλης βλέπει όλο αυτό το σκηνικό που παίζεται. Όπως επίσης ξέρει πολύ καλά ότι όλοι έχουν πέσει με νύχια και με δόντια να "φάνε" τον Μανιτάκη, που αποτελεί προσωπική επιλογή του Προέδρου της ΔΗΜΑΡ.\nΔεν έχει σημασία αν κάποιος έχει καλή ή κακή εικόνα για τον κ. Μανιτάκη. Σημασία έχει ότι αυτήν την στιγμή ο Πρόεδρος της ΔΗΜΑΡ κ. Κουβέλης φέρεται να έχει ήδη για ακόμα μία φορά υποκείψει τελικά στις πιέσεις της Τρόικας και των άλλων δύο κυβερνητικών εταίρων. Άνθρωποι που ξέρουν καλά τους συσχετισμούς στο κυβερνητικό στρατόπεδο, λένε ότι ο Μανιτάκη θεωρείται σχεδόν τελειωμένος στον επόμενο ανασχηματισμό. Το κλίμα είναι πολύ βαρύ και φυσικά τον τόνο σε αυτήν την συγκυρία τον δίνουν οι εντολές της Τρόικας.\nΤο θλιβερό στην όλη ιστορία είναι ότι ο κ. Κουβέλης φαίνεται να μην μπορεί να επιβάλλει και να προασπιστεί ούτε καν τις προσωπικές του επιλογές, όπως είναι ο κ. Μανιτάκης.\nΑν δεν μπορεί να κάνει ούτε καν αυτό, πώς να περιμένει ο μέσος πολίτης ότι θα μπορέσει να προασπίσει τα συμφέροντά του μπροστά στις διαθέσεις της αδίστακτης Τρόικας και τους υποκτακτικούς της εντός κυβέρνησης;


Πέμπτη, 01 Φεβρουάριος 2018 11:11\tΕυρυτανικά Νέα\nΗ Στερεά Ελλάδα ήταν η τιμώμενη περιφέρεια στην 5η έκθεση τροφίμων και ποτών «ΕΞΠΟΤΡΟΦ» που πραγματοποιήθηκε στο Ολυμπιακό Κέντρο Ξιφασκίας τις προηγούμενες ημέρες. Συνολικά 25 επιχειρήσεις και παραγωγοί της Στερεάς είχαν παρουσία με δικά τους περίπτερα στον χώρο της Περιφέρειας.\nΑπόυσα η Ευρυτανία\nΕκ των 25 επιχειρήσεων, καμία δεν προέρχονταν από τον νομό Ευρυτανίας. Οι ντόπιοι επιχειρηματίες που «επενδύουν» στην εξωστρέφεια δεν είναι πολλοί, το ευρυτανικό προϊόν λίγες φορές «βγαίνει» προς τα έξω για να γίνει ευρύτερα γνωστό. Βέβαια, εξαιρέσεις υπάρχουν (και μάλιστα ιδιαίτερα επιτυχημένες), αλλά είναι γεγονός πως απαιτείται περισσότερη προσπάθεια.\nΕπιχειρήσεις ή παραγωγοί που επιθυμούν διευκρινήσεις για τις πρωτοβουλίες της Περιφέρειας καθώς και για άλλες δράσεις εξωστρέφειας και υποστήριξης, μπορούν πάντα να επικοινωνούν με το γραφείο του Εντεταλμένου Συμβούλου Αναπτυξιακού Προγραμματισμού, Επιχειρηματικότητας & Εξωστρέφειας, κ. Θέμη Χειμάρα (Αρμόδια Υπάλληλος: κα Ελευθερία Σιώζου, Τ. 2221353594).\nΤα στερεοελλαδίτικα μαγαζιά επισκέφθηκε ο Περιφερειάρχης, Κώστας Μπακογιάννης, συνοδευόμενος από τον εντεταλμένο σύμβουλο για την επιχειρηματικότητα, Θεμιστοκλή Χειμάρα και τον πρόεδρο της αγροδιατροφικής σύμπραξης Στερεάς, Γιώργο Κελαϊδίτη.\n«Η ανάπτυξη δεν είναι ευχή, δεν είναι αναμονή. Θέλει πρωτοβουλίες και δράση. Στην Στερεά Ελλάδα οι επιχειρήσεις όλων των κλάδων και η Περιφέρεια προχωρούν μαζί, κάνουμε πράξη αυτό που θα πρέπει να γίνει σε ολόκληρη την Ελλάδα. Να είναι σύμμαχοι ο δημόσιος και ο ιδιωτικός τομέας και να αλληλοστηρίζονται.\nΣε αυτή την περίοδο μπορούμε να στηρίξουμε τις επιχειρήσεις μας, να τους δώσουμε τα μέσα για να βγουν στην παγκόσμια αγορά και να επιστρέψουν τα κέρδη τους σε έσοδα, θέσεις εργασίας και πρόοδο για όλους. Έχει αποδειχθεί ότι αυτή η πολιτική που ακολουθούμε αποδίδει και με αυτό ως δεδομένο συνεχίζουμε στην ίδια πορεία ως ομάδα, ως οικογένεια» τόνισε ο κ. Μπακογιάννης σε δηλώσεις τους σε δημοσιογράφους μετά την επίσκεψή του στην έκθεση.


Λιγότερες από τις μισές προσφυγές που εξετάζει η Δ.Ε.Δ. καταλήγουν στα δικαστήρια της χώρας - 365 Tax & Business Consulting\nΝΕΑ → Λιγότερες από τις μισές προσφυγές που εξετάζει η Δ.Ε.Δ. καταλήγουν στα δικαστήρια της χώρας\nΠερίπου μία στις πέντε ενδικοφανείς προσφυγές που υποβάλλονται γίνονται τελικά δεκτές από την Δ.Ε.Δ. Οι υπόλοιπες είτε απορρίπτονται ρητώς ή σιωπηρώς (σ.σ. εκπνέει η προθεσμία εξέτασής τους).\nΣημαντική η διεύθυνση αυτή στην πράξη- κυρίως αποτελεσματική, για να μην αναγκάζεται ο κάθε φορολογούμενος απευθείας-υποχρεωτικά να προσφεύγει στην δικαιοσύνη.\nΩστόσο, το ποσοστό αυτό παρουσιάζεται μέσα στο έτος 2017, καθώς τις προηγούμενες χρονιές λόγω και του μικρότερου χρονικού διαστήματος που είχε στην διάθεσή της η ΑΑΔΕ για την εξέταση των προσφυγών αυτών1 το ποσοστό (αποδοχής ή μη σιωπηρής απόρριψης), ήταν πολύ μικρότερο. Βέβαια, το ποσοστό αποδοχής των ενδικοφανών προσφυγών δεν είναι μόνο αποτέλεσμα της επέκτασης του χρόνου που έχει στην διάθεσή της η Δ.Ε.Δ. για την εξέταση μιας προσφυγής, αλλά σε πολλές περιπτώσεις η αποδοχή τους είναι μονόδρομος για την Δ.Ε.Δ. ειδικά όταν οι αρμόδιοι ελεγκτικοί μηχανισμοί βεβαιώνουν άδικα και πολλές φορές παράλογα πρόστιμα.\nΔ Αριθ. Αποφάσεων που κάνουν δεκτή την προσφυγή (%) 10,34% 17,19% 4,79% 15,85% 22,45% 14,02%\nΑ Αριθ. Αποφάσεων που απορρίπτουν την προσφυγή (ρητά ή σιωπηρώς) (%) 89,66% 82,81% 95,19% 82,52% 76,08% 85,27%\nΠροσφυγές που εξετάστηκαν πριν από την προβλεπόμενη από το νόμο καταληκτική ημερομηνία (Βασικός Δείκτης – KPI) (%) 100,00% 55,10% 57,00% 77,10% 92,10%\nTags: ΔΙΕΥΘΥΝΣΗ ΕΠΙΛΥΣΗΣ ΔΙΑΦΟΡΩΝ (ΔΕΔ), ΕΝΔΙΚΟΦΑΝΗΣ ΠΡΟΣΦΥΓΗ,


Ασυλία στους κυνηγούς για το μικροτσίπ - ΠΙΣΩ ΑΠΟ ΤΗΝ ΚΟΥΡΤΙΝΑ - NEWS\nHome ΝΕΑ ΤΑΞΗ ΠΡΑΓΜΑΤΩΝ Ασυλία στους κυνηγούς για το μικροτσίπ\nΑσυλία στους κυνηγούς για το μικροτσίπ\nΣτην αρχή το Κράτος\nθα επιβλέπει αν έχουν μικροτσίπ όλα τα ζώα. Ακολουθεί ο άνθρωπος; Βέβαια η τεχνολογία σε Ελλάδα και Κύπρο δεν είναι ακόμα σε θέση να το κάνει.\nΔιαβάζουμε στον «Φιλελεύθερο»:\nΤα μέλη της Υπηρεσίας Θήρας δεν προβαίνουν σε κανένα έλεγχο, για να διαπιστώνουν κατά πόσο οι κυνηγετικοί σκύλοι, που ανέρχονται σε αρκετές χιλιάδες, φέρουν το απαιτούμενο μικροτσίπ (microchip), όπως ορίζει η νομοθεσία.\nΚαι αυτό, διότι, δεν κατέχουν τις απαιτούμενες γνώσεις, αλλά ακόμη και εάν τις κατείχαν, πάλι δεν θα γίνονταν καταγγελίες, καθώς δεν έχουν που να βάλουν τα σκυλιά, τα οποία, θα πρέπει να κατακρατούν ως τεκμήρια μέχρι να εκδικαστούν οι υποθέσεις εναντίον των ιδιοκτητών τους.\nΤονίζεται, ότι η ηλεκτρονική σήμανση των σκύλων επιβάλλεται από το νόμο, ο οποίος, προβλέπει, επίσης, ότι το μικροτσίπ, που συνδέει το σκύλο με τον ιδιοκτήτη του, εμφυτεύεται από κτηνίατρο.\nΤην ενημέρωση της Βουλής ζήτησε η βουλευτής του ΔΗΣΥ Αννίτα Δημητρίου. Η απάντηση που έδωσε το Υπουργείο Εσωτερικών, ημερ. 4/5/2017, είναι ότι δεν γίνονται καθόλου έλεγχοι επί του θέματος για τους εξής λόγους:\n1. Με την υφιστάμενη νομοθεσία η εγγραφή των σκύλων γίνεται σε ηλικία έξι μηνών. Το προσωπικό της Υπηρεσίας Θήρας δεν είναι σε θέση να εκτιμήσει την ακριβή ηλικία των σκύλων, αφού δεν διαθέτει τις συγκεκριμένες εξειδικευμένες γνώσεις, αλλά ούτε και τη σχετική εμπειρία.\n2. Το προσωπικό των Κτηνιατρικών Υπηρεσιών που έχει τη γνώση και την εμπειρία εκτίμησης της ηλικίας των σκύλων δεν εργάζεται κατά τα Σαββατοκύριακα και τα απογεύματα των καθημερινών, όπου συνήθως γίνεται ο μεγαλύτερος αριθμός ελέγχων στους κυνηγούς.\n3. Δεν υπάρχει συγκεκριμένη διαδικασία διαχείρισης του σκύλου στην περίπτωση που ο ιδιοκτήτης του τον κατέχει παράνομα, δηλαδή, χωρίς άδεια κατοχής και μικροτσίπ. Ένας σκύλος που κατέχεται παράνομα θα πρέπει να τύχει διαχείρισης ως τεκμήριο και θα πρέπει να φυλαχθεί ως τέτοιο, στον αστυνομικό σταθμό που θα υποβληθεί η καταγγελία. Σύμφωνα με το Υπουργείο, οι αστυνομικοί σταθμοί δεν διαθέτουν τέτοιες υποδομές.


Φαρμακείο: Φαρμακείο Λασιθίου - Topos.Photos\nΜέρη κοντινά με Φαρμακείο\nΜυρσίνη 2699 hits\nΓεωγραφία - Ιστορία - Ονομασία - Πληθυσμός\nΗ περιφέρεια της Μυρσίνης στα βόρεια φτάνει μέχρι τη θάλασσα και στα δυτικά μέχρι το περιοδικό ρέμα Κυνοπόταμος που αποτελεί το σύνορο με την περιφέρεια του χωριού Τουρλωτή. Στα νότια και ανατολικά συνορεύει με την περιφέρεια του χωριού Μέσα Μουλιανά στις κορυφογραμμές των βουνών που χωρίζουν τα δυο χωριά, στα νότια – νοτιοανατολικά του Αγριλού (κορυφή 657μ.) και στα ανατολικά του Κάστελλου (κορυφή 498μ.).\nΣτην περιφέρεια της Μυρσίνης, σε διάφορες θέσεις, υπάρχουν κατάλοιπα της ανθρώπινης παρουσίας που χρονολογούνται από τη Μινωική εποχή (3000-1100π.Χ.) μέχρι και την Πρώιμη Γεωμετρική περίοδο (1100-900π.Χ.), ενώ ενδείξεις υπάρχουν για χρήση του χώρου κατά τους Ρωμαϊκούς χρόνους (67π.Χ-330μ.Χ.).\nΣτην τοποθεσία Άγιος Αντώνιος σώζεται ναός της Μεσοβυζαντινής εποχής (961-1204μ.Χ.) ή της πρώιμης Βενετοκρατίας (1204-1453μ.Χ.) δίπλα σε μεσαιωνικό πύργο. Μνεία της ύστερης Βενετοκρατίας (1453-1669μ.Χ.) διατηρείται στο ναό του Αγίου Γεωργίου, μέσα στον οικισμό της Μυρσίνης.\nΜπορεί να υποτεθεί η συνέχεια της κατοίκησης στον Άγιο Αντώνιο, στον Άγιο Γεώργιο και άλλου και για τα χρόνια της Οθωμανικής κυριαρχίας, αφού τουλάχιστον από το πρώτο μισό του 19ου αιώνα, στην περιφέρεια της Μυρσίνης υπήρχαν επτά συνοικισμοί – μετόχια. Το χωριό με την ονομασία Μετόχια (Metochia) αναφέρεται σε γραπτές πηγές για πρώτη φορά στην απογραφή που έγινε κατά τη διάρκεια της αιγυπτιακής κατοχής το 1834 με 22 χριστιανικές και 2 μουσουλμανικές οικογένειες. Τα μετόχια - συνοικισμοί ήταν: ο Άγιος Γεώργιος ή Μαντράκι ή Ζερβουδιανά, η Αγία Μαρίνα, το Πέρα Μετόχι ή Τσαγκαριανό, ο Άγιος Αντώνιος, ο Κάστελλος, το Μανιαδιανό και ο Άη Γιάννης.\nΜεμονωμένες κατοικίες υπήρχαν και σε άλλα σημεία, όπως στη θέση Πρίνος όπου κατοικούσε η οικογένεια Περβολακιανού ως το 1945, στη θέση Χαλινομούρι όπου κατοικούσε μέχρι το 1922 η οικογένεια Γ. Τσικαλάκη (Τσικαλογιώργη) και στη θέση Λαψανάρης όπου κατοικούσε η οικογένεια Δανδουλάκη (Νταντουλόπαπα).\nΜε το πέρασμα των χρόνων οι κάτοικοι των συνοικισμών συγκεντρώθηκαν στον Άγιο Γεώργιο και κάποια από τα μετόχια εγκαταλείφθηκαν εξ’ ολοκλήρου, όπως το Τσαγκαριανό, ενώ σε άλλα, ορισμένες οικογένειες διατήρησαν κάποια εγκατάσταση με περιστασιακή χρήση.\nΟι επτά συνοικισμοί ήταν γνωστοί με το κοινό όνομα «Μετόχια» και αργότερα «Μετόχια Τουρλωτής». Το πιθανότερο είναι ότι δεν υπήρχε άμεση σχέση με την Τουρλωτή, αλλά επρόκειτο μόνο για γεωγραφικό προσδιορισμό.\nΑκόμα, είναι πιθανό το όνομα «Μετόχια» να απηχεί τη σύνδεση κάποιων συνοικισμών, ιδίως αυτών που έχουν εκκλησία στον πυρήνα τους, με μεγάλα μοναστήρια που είχαν ιδιόκτητες εκτάσεις στην περιοχή. Για τον Άγιο Γεώργιο, σημερινό ενοριακό ναό της Μυρσίνης, είναι γνωστό από τις εντοιχισμένες στο κτίσμα επιγραφές του 1635 και του 1831, ότι εκεί κατοικούσαν μοναχοί ή/ και υπήρχε κάποιο μοναστήρι τουλάχιστον από το 17ο αιώνα.\nΜετά το 1916 και όταν πια οι κάτοικοι είχαν ως επί το πλείστον συγκεντρωθεί στον Άγιο Γεώργιο, αποφασίστηκε από την κοινότητα, ύστερα από πρόταση του Χατζή Μανόλη Ζερβάκη, να δώσουν στο σχεδόν ενοποιημένο χωριό το όνομα «Μυρσίνη». Αφορμή για την ονομασία έδωσε μια τεράστια μυρτιά που υπήρχε στο δυτικό άκρο του χωριού, αλλά και το ότι ο θάμνος αυτός υπάρχει σε αφθονία σε διάφορα μέρη της περιφέρειας του χωριού όπως στον Άγιο Αντώνιο και τους Κοντομέρτους. Επίσημα δόθηκε το όνομα «Μυρσίνη» στο χωριό το 1928, οπότε αναγνωρίστηκε Κοινότητα. Αμέσως έγιναν εκλογές και πρώτος πρόεδρος του χωριού εκλέχτηκε ο Ιωάννης Μιχ. Τσιρακάκης.\nΑΠΟΓΡΑΦΕΣ – ΠΛΗΘΥΣΜΟΣ\n1834: Στην αιγυπτιακή απογραφή του 1834 το χωριό απογράφεται με την ονομασία Μετόχια (Metochia) με 22 χριστιανικές και 2 μουσουλμανικές οικογένειες.\n1881: Στην οθωμανική απογραφή του 1881 το χωριό απογράφεται με την ονομασία Μετόχια Τουρλωτής με 440 χριστιανούς κατοίκους και 7 μουσουλμάνους.\n1900: Στην απογραφή του 1900 το χωριό απογράφεται με την ονομασία Μετόχια Τουρλωτής με 358 χριστιανούς κατοίκους.\n1920: Στην απογραφή του 1920 το χωριό απογράφεται με την ονομασία Μυρσίνη με 366 χριστιανούς κατοίκους.\n1928: 339 κάτοικοι\n1940: 402 κάτοικοι\n1951: 343 κάτοικοι\n1961: 317 κάτοικοι\n1971: 277 κάτοικοι\n1981: 261 κάτοικοι\n1991: 196 κάτοικοι\n2001: 193 κάτοικοι\nΟ συνοικισμός του Κάστελλου, που αποτελούσε ένα από τα «Μετόχια» της Μυρσίνης, βρίσκεται, σε απόσταση περίπου δυόμιση χιλιομέτρων βορειοανατολικά του σημερινού χωριού. Είναι σκαρφαλωμένος σε ύψωμα με υπέροχη θέα. Ορισμένα από τα καταλύματα του συνοικισμού διατηρούνται λόγω της περιστασιακής τους χρήσης. Οι κάτοικοι του συνοικισμού έπαιρναν νερό από μια φλέγα νερού που βρίσκεται διακόσια μέτρα ψηλότερα από το συνοικισμό.\nΣύμφωνα με το Ν. Γαρεφαλάκη στον Κάστελλο κατοίκησαν στις πρώτες δεκαετίες του 1800 οι τρεις κόρες του κρυφοχριστιανού Μπραΐμη, αφού κληρονόμησαν μέρος της περιουσίας του πατέρα τους. Από αυτές η Καλή παντρεύτηκε κάποιον Σκαρβελάκη από τα Έξω Μουλιανά και έμεινε μόνιμα εκεί. Μόνιμα κατοίκησε στον Κάστελλο και η αδερφή της η Ανεζίνα, που δεν παντεύτηκε. Η τρίτη αδερφή τους Μαρία παντρεύτηκε στον Άγιο Στέφανο. Από τους κατοίκους του Κάστελλου ήταν και οι Περβολακιανοί, οι Λιγοψυχάκηδες και κάποιοι Μανιαδάκηδες.\nΟ μικρός συνοικισμός Μανιαδιανό βρίσκεται σε απόσταση περίπου ενός χιλιομέτρου ανατολικά του σημερινού χωριού, δίπλα στο βόρειο οδικό άξονα. Οι κάτοικοι του μετοχιού έπαιρναν νερό από την τοποθεσία "Καλάμι", 500μ. περόπου νότια του συνοικισμού, όπου υπάρχει ακόμα μια μικρή φλέγα.\nΚατά την παράδοση ο συνοικισμός δημιουργήθηκε από κάποιο δούλο του κρυπτοχριστιανού Μπραΐμη, του οποίου αν και δεν είναι γνωστό το όνομά του καταγόταν μάλλον από τη Μάνη. Αυτός έκτισε το σπιτάκι του στην τοποθεσία που πήρε ύστερα και το όνομα καταγωγής του Μανιαδιανό. Από αυτόν λέγεται πως κατάγονται οι Μανιαδιάκηδες της Μυρσίνης, ενώ στο Μανιαδιανό κάθονταν και μερικοί από τους Σκαρβελάκηδες. Σήμερα μένει σχεδόν μόνιμα εκεί η Κουμούνα (Σκαρβελάκης).\nΗ περιφέρεια της Μυρσίνης βρισκόταν κατά τη μινωική εποχή (3000-1100π.Χ) στην επικράτεια της σπουδαίας μινωικής πόλης του Μόχλου. Οι άνθρωποι την εποχή εκείνη καλλιεργούσαν την περιοχή αυτή, και είχαν ποικίλες εγκαταστάσεις σε διάφορα σημεία (αγροκτήματα, νεκροταφεία κλπ).\nΟΙΚΙΣΜΟΣ και ΤΑΦΟΙ στα ΛΕΝΙΚΑ – ΚΑΣΤΕΛΛΟΣ\nΣτη θέση Λενικά έχουν εντοπιστεί οικοδομικά λείψανα σπιτιών και τάφοι που χρονολογούνται στην Υστερομινωική ΙΙΙ και Πρωτογεωμετρική περίοδο (1400-900π.Χ.). Πρόκειται για κυρηγμένο αρχαιολογικό χώρο (ΦΕΚ 699/Β/26.5.1976 (4) - ΥΠΠΟ/ΑΡΧ/Α/Φ31/24456/1834 π.έ.).\nΜΙΝΩΙΚΟ ΝΕΚΡΟΤΑΦΕΙΟ στην ΑΣΠΡΟΠΗΛΙΑ\nΣτη θέση Ασπροπηλιά, δίπλα και κάτω ακριβώς από το ναό της Ανάληψης, ο αρχαιολόγος Νικόλαος Πλάτων τη δεκαετία του 1960 ανέσκαψε ένα προϊστορικό νεκροταφείο αποτελούμενο από δώδεκα θαλαμοειδείς τάφους, σκαμμένους στο βράχο. Οι δύο από αυτούς ήταν εντελώς κατεστραμμένοι, ενώ κάποιοι βρέθηκαν άθικτοι. Οι τάφοι περιείχαν πήλινες σαρκοφάγους, σιδερένια όπλα, εργαλεία καθώς και πολλών ειδών και σχημάτων χρηστικά και τελετουργικά σκεύη. Το σύνολο των ευρημάτων χρονολογούνται από την Υστερομινωική ΙΙΙ έως και την Πρωτογεωμετρική περίοδο (1400-900π.Χ.).\nΗ αρχαιολόγος Αθανασία Κάντα το 1980 μελέτησε τα ευρήματα της ανασκαφής και ανέλυσε την κεραμική που συνίσταται σε κανάτες, κύπελα, ρυτά, αμφορείς, κρατήρες, καλάθους κ.α., ενώ αναφέρει σαν αξιόλογο μεμονωμένο εύρημα ένα γυναικείο ειδώλιο με κωδωνόσχημη φούστα και υψωμένα χέρια που εκτίθεται με πλήθος άλλων ευρημάτων της Ασπροπηλιάς στο Αρχαιολογικό Μουσείο του Αγίου Νικολάου.\nΜΙΝΩΙΚΟΣ ΘΟΛΩΤΟΣ ΤΑΦΟΣ στα ΓΑΛΑΝΑ ΧΑΡΑΚΙΑ\nΣτη θέση Γαλανά Χαράκια, ακριβώς δίπλα στο δρόμο Μυρσίνη-Λιναρές, γύρω στο 1960, ο αρχαιολόγος Νικόλαος Πλάτων, με τη βοήθεια των τελειόφοιτων τότε φοιτητών Γιάννη Σακελλαράκη και Έφη Σαπουνά, ανέσκαψε ένα κυκλικό θολωτό τάφο της τελευταίας προανακτορικής φάσης του μινωικού πολιτισμού (2300-1900π.Χ.).\nΟ θολωτός τάφος είχε εσωτερική διάμετρο 4.70 μέτρα και τα τοιχώματά του πάχος 1.20 μέτρα. Αν και τμήμα της βόρειας πλευράς του είχε καταστραφεί, η υπόλοιπη κατασκευή σωζοταν τότε σε ικανό ύψος ώστε να διακρίνεται η εκφορά των λίθων που σχημάτιζε το θόλο. Το κυκλικό κτίσμα είχε είσοδο στα βορειοανατολικά, της οποίας σωζόνταν μία παραστάδα.\nΟ τάφος περιείχε περισσότερες από εξήντα ταφές. Οι νεκροί ήταν τοποθετημένοι σε ταφικά πιθάρια, σαρκοφάγους, σε αβαθείς λάκκους ή και απλώς στα δάπεδο του τύμβου. Οι περισσότεροι συνοδεύονταν από κάποια πήλινα ή λίθινα αντικείμενα. Κατά την ανασκαφή συλλέχθηκαν συνολικά εικοσιπέντε λάρνακες και πίθοι, καθώς και αγγεία της Πρωτομινωικής ΙΙΙ και Μεσομινωική Ι περιόδου (2300-1900π.Χ.) όπως πρόχοι (κανάτες), λεκάνες, κύπελα κ.α.\nΉταν ο πρώτος τάφος αυτού του τύπου στην Ανατολική Κρήτη, ο οποίος απαντά κυρίως στη Μεσσαρά, στη νότια κεντρική Κρήτη. Σήμερα στο χώρο διακρίνεται τμήμα της κυκλικής κατασκευής με χαμηλό σχετικά σωζόμενο ύψος.\nΜΙΝΩΙΚΟ ΑΓΡΟΚΤΗΜΑ και ΤΑΦΟΙ στο ΧΑΛΙΝΟΜΟΥΡΙ\nΣτη θέση Χαλινομούρι, που πρόκειται για φυσικά οχυρωμένη τοποθεσία δίπλα στη θάλασσα, έχουν εντοπιστεί ένα αγροτόσπιτο και συστάδα τάφων της Υστερομινωικής εποχής (1600-1100π.Χ.). Οι τάφοι αποκαλύφθηκαν σε σύντομη ανασκαφή τη δεκαετία του 1940 και από το εσωτερικό τους συλλέχθηκαν αγγεία και όπλα. Η αγροτική εγκατάσταση ανασκάφτηκε συστηματικά τη δεκαετία του 1990. Πρόκειται για μια οικία έξι δωματίων όπου εκτός των άλλων γινόταν αποθήκευση αγροτικών προϊόντων σε μεγάλα πιθάρια.\nΜΙΝΩΙΚΟ ΚΤΙΣΜΑ στην ΠΑΛΙΑ ΒΑΡΔΙΑ\nΣτη θέση Παλιά Βάρδια, κοντά στον πύργο και το ναό του Αγίου Αντωνίου, ο αρχαιολόγος Νικόλαος Πλάτων τη δεκαετία του 1950 εντόπισε οικοδόμημα της μινωικής εποχής διαστάσεων 9 x 14μ. το οποίο μέχρι σήμερα παραμένει αδιερεύνητο.\nΡΩΜΑΪΚΟ ΚΤΙΣΜΑ στα ΑΝΤΡΑ\nΣτη θέση Αντράς ο αρχαιολόγος Νικόλαος Πλάτων τη δεκαετία του 1950 εντόπισε οικοδόμημα της ρωμαϊκής εποχής.\nΠαναγία 2588 hits\nΑγία Παρασκευή 2500 hits\nΟ ναός της Αγίας Παρασκευής αποτελεί τον κοιμητηριακό ναό της Μυρσίνης, εορτάζει στις 26 Ιουλίου και βρίσκεται ανατολικά του σημερινού χωριού, δίπλα στο βόρειο οδικό άξονα. Πρόκειται για ένα μονόχωρο καμαροσκέπαστο ναό με δυτική είσοδο που δεσπόζει στο υψηλότερο των τριών επιπέδων του νεκροταφείου. Αν και δεν είναι γνωστή η χρονολογία ανέγερσης του ναού, ο χώρος γύρω από το ναό άρχισε να χρησιμοποιείται ως νεκροταφείο της Μυρσίνης το 1910. Μέχρι τότε η ταφή των νεκρών γινόταν μέσα και γύρω από τους ναούς του εκάστοτε συνοικισμού.\nΠηγή Κεφαλοβρύσι 2483 hits\nΤο Κεφαλοβρύσι είναι μια θαυμάσια και αστείρευτη, όσο θυμούνται οι Μυρσινιώτες, πηγή που βρίσκεται πεντακόσια περίπου μέτρα νότια από το σημερινό χωριό. Το άφθονο νερό της πηγής χρησιμοποιούσαν οι κάτοικοι των συνοικισμών Αγία Μαρίνα και Πέρα Μετόχι για να πίνουν, να πλένουν, να ποτίζουν τα ζώα τους, τους κήπους τους και τα λουλούδια στις αυλές τους. Το πλύσιμο των ρούχων γινόταν επιτόπου και ύστερα απλώνονταν τα ρούχα στους γύρω βάτους και πλατάνους.\nOld Chirostasio 2479 hits\nΤουρλωτή 2469 hits\nΓΥΜΝΑΣΙΟ ΤΟΥΡΛΩΤΗΣ ΛΑΣΙΘΙΟΥ 2467 hits\nΠαναγία Κημέλα 2462 hits\nΣτάση Λεωφορείου 2460 hits\nΦάμπρικα 2458 hits\nΒόρεια της Βρύσης, στη Μεσοχωριά βρίσκεται μια παλιά Φάμπρικα που από το 2007 στεγάζει τις δραστηριότητες του Προοδευτικού Συλλόγου Μυρσίνης. Πρόκειται για ένα πολυχώρο, που είναι ανοιχτός για τον καθένα και λειτουργεί ως καφενείο, χώρος αναψυχής, παιχνιδιού και συντροφιάς. Ο σύλλογος στη Φάμπρικα έχει φιλοξενήσει έως σήμερα αθλοπαιδιές, προβολές, συναυλίες, μουσικές και θεατρικές παραστάσεις, πάρτυ, κ.α.\nΤαχυδρομικό Γραφείο Τουρλωτής 2457 hits\nΆγιος Γεώργιος 2456 hits\nΦούρνος 2454 hits\nΓυμνάσιο 2451 hits\nΑγία Βαρβάρα 2451 hits\nΆγιος Γεώργιος 2448 hits\nΟ ενοριακός ναός της Μυρσίνης, γνωστός ως Άγιος Γεώργιος, βρίσκεται στα δυτικά του σημερινού χωριού, δίπλα στο βόρειο οδικό άξονα. Πρόκειται για σχετικά μεγάλο, δίκλιτο και διμάρτυρο ναό. Το βόρειο κλίτος είναι αφιερωμένο στον Άγιο Γεώργιο που η μνήμη του τιμάται στις 23 Απριλίου, ενώ το νότιο κλίτος είναι αφιερωμένο στα Εισόδια της Θεοτόκου και εορτάζει στις 21 Νοεμβρίου.\nΟ ναός οικοδομήθηκε το 1895 με νεοβενετική μορφολογία και αρχιτεκτονική. Αποτελείται από δύο ισομεγέθη καμαροσκέπαστα κλίτη με αετωματική απόληξη του ανατολικού και δυτικού τοίχου κάθε κλίτους. Στον ανατολικό τοίχο εξέχουν ημικυκλικά οι μεγάλες αψίδες των ιερών που φέρουν από ένα λιθόγλυπτο φωτιστικό αγιοθύριδο, ενώ πάνω από τις αψίδες ανοίγεται ένας κυκλικός φεγγίτης. Στην ένωση των δύο κλιτών στο δυτικό τοίχο υψώνεται το μεταγενέστερο κωδωνοστάσιο με τις τρεις καμπάνες (1935). Ακόμα, στο δυτικό τοίχο ανοίγονται δύο μνημειακές θύρες, μία στον άξονα κάθε κλίτους, και πάνω από την κάθε μια ένας κυκλικός φεγγίτης. Πρόσβαση στο ιερό δίνει μια μικρή πόρτα στο νότιο τοίχο. Στο βόρειο και νότιο τοίχο ανοίγονται συμμετρικά από τρία παράθυρα. Στο εσωτερικό τα δύο κλίτη φέρουν σφενδόνια στήριξης και ενώνονται με ψηλή τοξοστοιχία που στηρίζεται σε ελεύθερους κίονες. Εξαιρετικής τέχνης είναι το ξυλόγλυπτο τέμπλο, ενιαίο μπροστά από τα δύο ιερά του ναού.\nΗ αισθητική αξία του μνημείου έγκειται κυρίως στο λιθόγλυπτο διάκοσμο των εξωτερικών όψεων: οι έλικες στις γωνίες των αετωμάτων, οι σκαλιστοί φεγγίτες, οι ισόδομες λαξευτές γωνίες του κτίσματος, τα περίτεχνα αγιοθύριδα, το κυρτό κορδόνι που τρέχει περιμετρικά το ναό στο ύψος της γένεσης των παραθύρων και περισσότερο από όλα τα μνημειώδη περίθυρα με τις ισόδομες παραστάδες και τους ενσωματωμένους κιονίσκους, τα ολοσκάλιστα υπέρθυρα και την αετωματική επίστεψη τους.\nΜε βάση τα όσα είναι γνωστά μέχρι σήμερα, το παρόν οικοδόμημα είναι τουλάχιστον ο τρίτος ναός που έχει κτιστεί στον ίδιο χώρο, γεγονός που μαρτυρεί η παράδοση αλλά και σχετικές επιγραφές που είναι σήμερα εντοιχισμένες στο δυτικό τοίχο του ναού. Η παλαιότερη επιγραφή αναφέρει:\nΑΧΛΕ' ΜΗΝΗ ω\nΣτας 7 ΜΟΝΧΟ\nΑπό την επιγραφή αυτή φαίνεται πως ο πρώτος ναός στο χώρο αυτό οικοδομήθηκε από το μοναχό Παχούμιο το 1635, δηλαδή προς το τέλος της Βενετοκρατίας. Η παράδοση συμπληρώνει την αναφορά με την πληροφορία πως ο μοναχός αυτός προερχόταν από το κοντινό μοναστηριακό κοινόβιο της Αγίας Μαρίνας. Αυτός ο ναός φαίνεται πως εγκαταλήφθηκε ή καταστράφηκε τους πρώτους χρόνους της Οθωμανικής Κυριαρχίας.\nΑρκετά αργότερα, σύμφωνα με την παράδοση, οι κάτοικοι του συνοικισμού που στο μεταξύ είχε αναπτυχτεί στην περιοχή, έβλεπαν κάθε τόσο στην τοποθεσία «Πρίνος» μια λάμψη, σαν φως καντηλιού και σκάβοντας στο σημείο βρήκαν ένα μικρό εικόνισμα του Αγίου Γεωργίου. Το εικόνισμα το μετέφεραν στην χαλασμένη εκκλησία και αυτό το περιστατικό, λένε πως, έγινε αφορμή να αρχίσει η συζήτηση για την ανοικοδόμηση ενός νέου ναού στο χώρο του παλιού Αη-Γιώργη.\nΣτις αρχές του 19ου αιώνα έγινε παπάς στα Ζερβουδιανά ο Κωσταντής Ζερβάκης, ο οποίος λειτουργούσε τακτικά στην Αγία Μαρίνα και στον Άγιο Αντώνιο, και έβαλε σκοπό της ζωής του την ανοικοδόμηση του ναού του Αγίου Γεωργίου. Κάτι τέτοιο έμοιαζε αδύνατο αφού ο Οθωμανικός νόμος απαγόρευε επισκευές και ανεγέρσεις χριστιανικών ναών. Η κατάλληλη στιγμή όμως ήρθε τα χρόνια της Αιγυπτιακής Διοίκησης (1830-1840) που ήταν ελαστικότερη της Οθωμανικής. Έτσι με γοργούς ρυθμούς και τη βοήθεια όλων των κατοίκων, το 1831, είχε πλέον κτιστεί ο δεύτερος ναός του Αγίου Γεωργίου. Ανάμεσα στους πρωτεργάτες της αποπεράτωσης του έργου ήταν και ο αγωνιστής του 1821, περίφημος καπετάνιος Μιχαήλ Μπογιατζής. Πολλά από αυτά τα στοιχεία βεβαιώνει και η επιγραφή:\nΜΝΗΣΤΥΤΗ ΚΥΡΙ ΤΩΝ ΚΤΗΤΟΡΩΝ ΤΗΣ ΑΓΙΑΣ\nΜΟΝΗΣ ΤΑΥΤΗΣ ΚΟΝΣΤΑΝΤΙΝΟΥ ΗΕΡΕΟΣ ΚΑΙ Ο\nΝΟΡΙΤΟΝ ΤΟΝ ΒΟΙΘΥΣΑΝΤΟΝ ΚΑΙ ……..ΧΙ\nΣΤΙΝΟΝ ΚΑΙ ΚΟΣΤΑΝΤΗΝΟΥ\nΚΑΙ ΜΙΧΑΗΛ ΠΟΓΤΣΙ\nΜετά από λίγα χρόνια ο παπά Κωνσταντής πέθανε και τάφηκε στο νότιο μέρος της αυλής της εκκλησίας. Τη θέση του πήρε ο γιος του παπά Γιωργάκης που είχε επιθυμία να κτιστεί ένας μεγαλύτερος ναός για τον αυξανόμενο με τα χρόνια πληθυσμό του οικισμού. Μετά την έκδοση του Χάτι Χουμαγιούν το 1856 ήταν πλέον επιτρεπτό κάτι τέτοιο και έτσι, μετά την επανάσταση του 1878, ο παπά Γιωργάκης με τους ενορίτες ξεκίνησαν την ανοικοδόμηση του νεώτερου ναού του Αγίου Γεωργίου. Ο παπά Γιωργάκης στο μεταξύ πέθανε, τάφηκε και αυτός στον οικογενειακό τους τάφο στο προαύλιο της εκκλησίας και τη θέση του πήρε ένα από τα δεκατέσσερα παιδιά του, ο παπα Γιάννης.\nΤο νέο οικοδόμημα άρχισε να κτίζεται περιμετρικά και εξωτερικά του λειτουργούμενου παλαιού ναού και όσο κρατούσαν οι εργασίες η μικρή εκκλησία έμεινε άθικτη. Οι πέτρες που χρησιμοποιήθηκαν προέρχονται από τον Πλάτανο Καβουσίου και τις φέρανε οι κάτοικοι με πολύ κόπο, με βάρκες ως το Χαλινομούρι και ύστερα με τα μουλάρια ως το χωριό. Για τον ασβέστη που χρειαζόταν η ανοικοδόμηση φτιάχτηκε τότε και ένα καμίνι. Τελικά ο ναός εγκαινιάστηκε το 1895. Στου νότιου κλίτους το υπέρθυρο υπάρχει η σχετική επιγραφή:\nΑΝΕΚΑΙΝΙΣΘΗ Ο ΝΑΟΣ ΟΥΤΟΣ ΔΑ\nΠΑΝΑΙΣ ΤΗΣ ΚΟΙΝΟΤΗΤΟΣ ΜΕΤΟΧΙΩΝ\nΕΝ ΣΩΤΗΡΙΩ, αωπζ΄ ΜΗΝΙ ΑΥΓΟΥΣΤΩ\nΑγία Μαρίνα 2446 hits\nΟ ναός της Αγίας Μαρίνας βρίσκεται πεντακόσια περίπου μέτρα νότια - νοτιοδυτικά από το σημερινό χωριό. Πρόκειται για δίκλιτο, διμάρτυρο ναό του οποίου το νότιο κλίτος είναι αφιερωμένο στην Αγία Μαρίνα και εορτάζει στις 17 Ιουλίου, ενώ το βόρειο κλίτος είναι αφιερωμένο στους νεοφανείς Αγίους Ραφαήλ, Νικόλαο και Ειρήνη και εορτάζει δύο μέρες μετά το Πάσχα (κινητή εορτή).\nΤα δύο κλίτη είναι καμαροσκέπαστα και συνδέονται εσωτερικά με ένα χαμηλό τοξωτό άνοιγμα. Άνοιγμα επικοινωνίας υπάρχει και μεταξύ των δύο ιερών, το οποίο όμως φαίνεται να είναι μεταγενέστερο του αρχικού οικοδομήματος. Στο μνημείο ανοίγονται δύο είσοδοι, μια στο βορινό τοίχο και μία στο δυτικό τοίχο του βόρειου κλίτους. Η βορινή είσοδος διατηρεί επιχρισμένο λίθινο περίθυρο με λιτή γλυπτή διακόσμηση και κιλλίβαντες στήριξης του υπέρθυρου. Το περίθυρο αυτό είναι ένα στοιχείο χρονολόγησης του μνημείου στους πρώτους αιώνες της Βενετοκρατίας.\nΕνδιαφέρον στοιχείο της ιστορίας του ναού είναι το γεγονός ότι το βόρειο κλίτος, παρά την παλαιότητά του, θεωρείτο κατά το 19ο και 20ο αιώνα ότι δεν είχε εγκαινιαστεί και δεν είχε αφιερωθεί. Η εγκαινίασή του έγινε το 1994, οπότε το κλίτος ανακαινίστηκε με δαπάνη των Μανόλη και Μαριάνθη Ζερβονικολάκη. Αυτό πιθανότατα σημαίνει πως ο ναός ή το κλίτος αυτό του ναού κάποτε εγκαταλείφθηκε και ξεχάστηκε η αρχική αφιέρωσή του (…).\nΗ παράδοση θέλει το ναό να έχει οικοδομηθεί από μοναχούς και να αποτελεί το καθολικό ενός μικρού μοναστηριού, μαρτυρία που συνάδει με την παλαιότητα του ναού και του μετοχιού γενικότερα. Ακόμα λέγεται πως ο ναός ήταν ολοστόλιστος με καντήλια, ιερά σκεύη και πολλά αφιερώματα. Πάντως η Χατζαντώναινα, γεννημένη το 1869, που ζούσε στην περιοχή, δε θυμόταν να έχει δει ποτέ την εκκλησιά στα καλά της.\nΣτην Αγία Μαρίνα υπήρχε ένας συνοικισμός, που αποτελούσε ένα από τα «Μετόχια» της Μυρσίνης. Φαίνεται πως ο οικισμός αυτός αναπτύχτηκε γύρω από το ναό σε άγνωστη εποχή και μάλιστα η παράδοση λέει πως αυτό έγινε αμέσως μετά την ανοικοδόμηση του ναού. Μαρτυρίες που καταγράφει ο Ν. Γαρεφαλάκης μιλούν για το πόσο θαυμάσια ήταν περιοχή και πόσο όμορφος και περιποιημένος ήταν ο μικρός οικισμός. Οι κάτοικοι της Αγίας Μαρίναν έπαιρναν νερό από την κοντινή πηγή Κεφαλοβρύσι, ενώ έπλεναν τα ρούχα τους επίτοπου. Τα σπίτια του οικισμού, που ερήμωσαν πριν από πολλά χρόνια, έχουν μετατραπεί σε πεζούλες με αμπέλια και κήπους. Οι κάτοικοι που έφυγαν τελευταίοι από την Αγία Μαρίνα ήταν οι Μετζάκηδες και οι Τσικαλάκηδες (Τρικούπηδες), οι οποίοι αποτελούσαν κάποτε τον κορμό του πληθυσμού σε αυτό το συνοικισμό.\nΑφέντης Χρηστός 2445 hits\nΓήπεδο Τουρλωτής 2444 hits\nΠλατεία Μυρσίνης 2441 hits\nΗ Βρύση της Μυρσίνης είναι το κέντρο του χωριού. Πλατεία του χωριού θεωρείται ο χώρος μπροστά από τη Βρύση. Εκεί γίνονται οι χοροεσπερίδες, τα γαμήλια γλέντια κ.α.\nΜέχρι το 1915 το νερό έβγαινε απευθείας από τη γη, όπως σε όλες τις πηγές. Υπήρχε μόνο ένα βαθούλωμα που γέμιζε νερό και από εκεί γεμίζαν οι άνθρωποι τα σταμνιά τους με ένα πετροκουνενό. Το νερό έφευγε από χωματένιο αγωγό και το χρησιμοποιούσαν για πότισμα των κήπων.\nΤο 1915 τοποθετήθηκαν τα πελέκια που αποτελούν την πρόσοψη της κρήνης και χαμηλά επτά πέτρινες σκαλιστές γούρνες. Από την πρώτη έπιναν νερό τα ζώα και οι άλλες αποτελούσαν το πλυσταριό του χωριού. Αργότερα η Κοινότητα απαγόρευσε το πλύσιμο εκεί και αφαίρεσε τις γούρνες-σκάφες. Άφησε μόνο την πρώτη που υπάρχει μέχρι σήμερα όπως και το πέτρινο πελεκητό κουτσουνάρι που έφερνε το νερό έξω από το κτιστό - κλειστό σπίτι της πηγής.\nΣε κάποιες περιπτώσεις το νερό της Βρύσης έχει λιγοστέψει εξαιτίας των περιορισμένων βροχοπτώσεων και σπάνια έχει στερέψει τελείως, όπως συμβαίνει τα τελευταία τέσσερα χρόνια.\nΔΗΜΟΤΙΚΟ ΣΧΟΛΕΙΟ ΤΟΥΡΛΩΤΗΣ ΣΗΤΕΙΑΣ 2439 hits\nΠηγή 2438 hits\nΠολιτιστικός Σύλλογος Τουρλωτής 2435 hits\nΗρώον 2432 hits\nΣτάση Λεωφορείου 2432 hits\nΣχολείο 2432 hits\nΜε είσοδο στο προαύλιο του ναού του Αγίου Γεωργίου βρίσκεται το κτίριο του Δημοτικού Σχολείου Μυρσίνης. Μετά την κατάργηση της σχολικής μονάδας της Μυρσίνης στο κτίριο αυτό στεγάστηκαν τα γραφεία της Κοινότητας Μυρσίνης, τα γραφεία του Αγροτικού Συνεταιρισμού και το Αγροτικό Ιατρείο. Τα τελευταία χρόνια, με πρωτοβουλία του Πολιτιστικού Συλλόγου Γυναικών Μυρσίνης, το κτίριο συντηρήθηκε και η μεγάλη αίθουσα του Σχολείου απέκτησε τη δυνατότητα λειτουργίας ως χώρος συνεστιάσεων.\nΤο κτίριο του Σχολείου άρχισε να κτίζεται το 1923 σε οικόπεδο που είχε παραχωρηθεί από ιδιώτες στην ενορία του Αγίου Γεωργίου και στη συνέχεια δόθηκε από την ενορία για την ανέγερση σχολείου. Το πρώτο σχολικό έτος που στεγάστηκαν μαθητές σε αυτό ήταν το 1927-28, ενώ η κατασκευή αποπερατώθηκε το 1931.\nΗρώο 2432 hits\nΣτο προαύλιο του ναού του Αγίου Γεωργίου και μπροστά από το Σχολείο, με πρωτοβουλία του Πολιτιστικού Συλλόγου Γυναικών Μυρσίνης, έχει υψωθεί σεμνό ηρώο στη μνήμη των πεσόντων στους πολέμους του πρώτου μισού του 20ου αιώνα.\nΔΗΜΟΤΙΚΟ ΣΧΟΛΕΙΟ ΜΥΡΣΙΝΗΣ 2430 hits\nΠεριφερειακό Ιατρείο Τουρλωτής 2430 hits\nΑγία Παρασκευή 2429 hits\nΕκκλησία - Κοιμητήριο 2427 hits\nΔημοτικό Σχολείο Τουρλωτής 2426 hits\nΠέρα Μετόχι - Τσαγκαριανό 2424 hits\nΟ εγκαταλελειμμένος σήμερα συνοικισμός του Πέρα Μετόχι ή Τσαγκαριανό, που αποτελούσε ένα από τα «Μετόχια» της Μυρσίνης, βρίσκεται επτακόσια μέτρα νότια από το σημερινό χωριό, τριακόσια μέτρα νότια από την Αγία Μαρίνα και διακόσια μέτρα από το Κεφαλοβρύσι. Τα ερείπια των σπιτιών που βλέπει ο επισκέπτης σήμερα δείχνουν πως ο οικισμός κατοικούταν μέχρι σχετικά πρόσφατα.\nΑν και δεν είναι γνωστό ούτε για αυτό το συνοικισμό το πότε πρωτοκατοικήθηκε, οι Μυρσινιώτες που είχαν γεννηθεί γύρω στο 1880 μαρτυρούν πως στο τέλος του 19ου αιώνα και στις αρχές του 20ου αιώνα το Πέρα Μετόχι ήκμαζε περισσότερο από όλα τα άλλα ώστε να φαίνεται πως θα αποτελέσει το κέντρο των «Μετοχίων».\nΟι κάτοικοι του Πέρα Μετοχιού έπαιρναν νερό από το Κεφαλοβρύσι που ήταν σε απόσταση λίγων λεπτών με τα πόδια. Όπως και οι κάτοικοι της Αγίας Μαρίνας έπλεναν τα ρούχα τους επιτόπου και τα άπλωναν να στεγνώσουν στους γύρω βάτους και πλατάνους.\nΓια πολλά χρόνια οι περισσότεροι από τους κατοίκους ήταν Τσαγκαράκηδες και για αυτό το λόγο το Πέρα Μετόχι πήρε το όνομα «Τσαγκαριανό». Για να παινέσουν το χωριό τους οι κάτοικοι το ονόμαζαν και «Μπισκούκι» ή «Δοξάτο».\nΤη ζωή στο Πέρα Μετόχι τάραξε ο πόλεμος του 1912-13 στον οποίο πήραν μέρος δεκαέξι Περομετοχιανοί νέοι. Την εποχή αυτή οι κοπελιές του Πέρα Μετοχιού τραγουδούσαν με παραπονιάρικο σκοπό αυτοσχέδιους στίχους όπως το:\nΠάει και το Δοξάτο μας πάει και το Μπισκούκι\nσα να το καταστρέψανε οι Βούλγαροι κι οι Τούρκοι\nΑνάμεσα στους κατοίκους του συνοικισμού ήταν και ο Τσαγκαροκωσταντής που το ευρύχωρο καμαρόσπιτό του και το μικρό καφενεδάκι του είχαν γνωρίσει πολλά γλέντια και χαρές. Ακόμα, στα μεταπολεμικά χρόνια (1945) είχε διαλέξει το Πέρα Μετόχι για κατοικία του ο αείμνηστο γιατρός Μιχάλης Καταπότης ο οποίος έμεινε εκεί μέχρι το θάνατό του. Τότε όμως ο συνοικισμός είχε εγκαταληφθεί από τους περισσότερους κατοίκους του. Είχαν μείνει μόνο οι οικογένειες του Μανόλη Κριτσωτάκη, του Κουρούπη και του Τσαγκαροκωσταντή. Πριν το 1950 οι δύο τελευταίοι έφυγαν και έμεινε μόνος ο Κριτσωτάκης με τη γυναίκα του Πιπίνα.\nΕκκλησία 2424 hits\nΆγιος Ιωάννης 2422 hits\nΟ εγκαταλελειμμένος σήμερα συνοικισμός του Άη-Γιάννη, που αποτελούσε ένα από τα «Μετόχια» της Μυρσίνης, με την ομώνυμη εκκλησία, βρίσκεται περίπου δυόμιση χιλιόμετρα νότια από το σημερινό χωριό. Ο συνοικισμός αυτός δεν είχε κάποια πηγή και για αυτό οι κάτοικοί του έφερναν αναγκαστικά νερό με σταμνιά από το «Δαφνή Πλάτανο». Οι τελευταίοι κάτοικοι του συνοικισμού αυτού, σύμφωνα με μαρτυρίες ηλικιωμένων που κατέγραψε ο Ν.Γαρεφαλάκης πριν το 1990, ήταν οι Τραγουδιστάκηδες, οι Κουρουπάκηδες και ο Γλεζάκης.\nΟ ναός που είναι μονόχωρος καμαροσκέπαστος με δυτική είσοδο είναι αφιερωμένος στον Άγιο Ιωάννη το Θεολόγο η μνήμη του οποίου κανονικά τιμάται στις 26 Σεπτεμβρίου. Άγνωστο όμως για ποιο λόγο ο ναός λειτουργείται και εορτάζει στις 29 Αυγούστου, του Αγίου Ιωάννη του Προδρόμου. Στην εκκλησία του Άη Γιάννη ανήκουν οι εικόνες: Θεοτόκος (1846), Άγιος Ιωάννης Θεολόγος (1847) και Τίμιος Πρόδρομος (1886).\nΚοινοτικό Γραφείο Τουρλωτής 2422 hits